

**แผนปฏิบัติการป้องกันการทุจริต 4 ปี**

**( พ.ศ. 2561 – 2564 )**

**องค์การบริหารส่วนตำบลนาเคียน**

**อำเภอเมืองนครศรีธรรมราช จังหวัดนครศรีธรรมราช**

**www.nakean.go.th**

**แผนปฏิบัติการป้องกันการทุจริต 4 ปี**

**(พ.ศ. 2561 – 2564)**

**ปกหน้า**

**คำนำ**

**สารบัญ**

**ส่วนที่ 1 บทนำ**

**องค์ประกอบ** ประกอบด้วย

การวิเคราะห์ความเสี่ยงในการเกิดการทุจริตในองค์กร

หลักการและเหตุผล (สภาพปัญหาการทุจริตขององค์กรปกครองส่วนท้องถิ่น)

วัตถุประสงค์ของการจัดทำแผน

เป้าหมาย

ประโยชน์ของการจัดทำแผน

**ส่วนที่ 2 แผนปฏิบัติการป้องกันการทุจริต**

**องค์ประกอบ** ประกอบด้วย

โครงการ/กิจกรรม/มาตรการ และจำนวนงบประมาณที่ดำเนินการ 4 ปี

(พ.ศ. 2561 – 2564)

แยกตาม 4 มิติ

**ส่วนที่ 3 รายละเอียดโครงการ/กิจกรรม/มาตรการ ตามแผนปฏิบัติการฯ**

**ปกหลัง**

**บทนำ**

**1. การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น**

การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น มีวัตถุประสงค์ เพื่อต้องการบ่งชี้ความเสี่ยงของการทุจริตที่มีอยู่ในองค์กรโดยการประเมินโอกาสการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวข้องกับการกระทำทุจริต เพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่

**การทุจริตในระดับท้องถิ่น** พบว่ามีปัจจัยที่มีผลต่อการขยายตัวของการทุจริตในระดับท้องถิ่น ได้แก่ การกระจาย อำนาจลงสู่องค์กรปกครองส่วนท้องถิ่น แม้ว่าโดยหลักการแล้วการกระจายอำนาจ มีวัตถุประสงค์สำคัญเพื่อให้บริการต่าง ๆ ของรัฐสามารถตอบสนองต่อความต้องการของชุมชนมากขึ้นมีประสิทธิภาพมากขึ้น แต่ในทางปฏิบัติทำให้แนวโน้มของการทุจริตในท้องถิ่นเพิ่มมากขึ้นเช่นเดียวกัน

**ลักษณะการทุจริตในส่วนขององค์กรปกครองส่วนท้องถิ่น จำแนกเป็น 7 ประเภท ดังนี้**

1) การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิดจากการละเลยขององค์กรปกครองส่วนท้องถิ่น

2) สภาพหรือปัญหาที่เกิดจากตัวบุคคล

3) สภาพการทุจริตอันเกิดจากช่องว่างของกฎระเบียบและกฎหมาย

4) สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาดคุณธรรมจริยธรรม

5) สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ

6) สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการตรวจสอบจากภาคส่วนต่าง ๆ

7) สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น

**สาเหตุและปัจจัยที่นำไปสู่การทุจริตขององค์กรปกครองส่วนท้องถิ่นสามารถสรุปเป็นประเด็นได้ ดังนี้**

1) **โอกาส** แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปรามการทุจริตแต่พบว่ายังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต

2) **สิ่งจูงใจ** เป็นที่ยอมรับว่าสภาวะเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น

3) **การขาดกลไกในการตรวจสอบความโปร่งใส** การทุจริตในปัจจุบันมีรูปแบบที่ซับซ้อนขึ้น โดยเฉพาะการทุจริต ในเชิงนโยบายที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใส ที่มีประสิทธิภาพ ดังนั้น จึงเป็นการยากที่จะเข้าไปตรวจสอบการทุจริตของบุคคลเหล่านี้

4) **การผูกขาด** ในบางกรณีการดำเนินงานของภาครัฐ ได้แก่ การจัดซื้อ – จัดจ้าง เป็นเรื่องของการผูกขาด ดังนั้น จึงมีความเกี่ยวข้องเป็นห่วงโซ่ผลประโยชน์ทางธุรกิจ ในบางครั้งพบบริษัทมีการให้สินบนแก่เจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐานภาครัฐ

๒

5) **การได้รับค่าตอบแทนที่ไม่เหมาะสม** รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่มรายได้พิเศษ ให้กับตนเองและครอบครัว

6) **การขาดจริยธรรม คุณธรรม** ในสมัยโบราณ ความซื่อสัตย์สุจริตเป็นคุณธรรมที่ได้รับการเน้นเป็นพิเศษถือเป็นเครื่องวัดความดีของคน แต่ในปัจจุบัน พบว่า คนมีความละอายต่อบาปและเกรงกลัวบาปน้อยลงและมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม

7) **มีค่านิยมที่ผิด** ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริตเป็นยกย่องคนที่มีเงิน คนที่เป็นเศรษฐี มหาเศรษฐี คนที่มีตำแหน่งหน้าที่การงานสูง ด้วยเหตุนี้ ผู้ที่มีค่านิยมผิดเห็นการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็นคนฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง

**2. หลักการและเหตุผล**

ปัจจุบันปัญหาการทุจริตคอร์รัปชันในประเทศไทยถือเป็นปัญหาเรื้อรังที่นับวันยิ่งจะทวีความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่งคงของชาติ เป็นปัญหาลำดับต้น ๆ ที่ขัดขวางการพัฒนาประเทศทั้งทางด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย ไม่ว่าจะเป็นภาคการเมือง ภาคราชการ โดยเฉพาะองค์กรปกครองส่วนท้องถิ่นมักถูกมองจากภายนอกสังคมว่าเป็นองค์กรที่เอื้อต่อการทุจริตคอร์รัปชันและมักจะปรากฎข่าวการทุจริตตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกระแสการกระจายอำนาจและความศรัทธาต่อระบบการปกครองส่วนท้องถิ่นอย่างยิ่ง ส่งผลให้ภาพลักษณ์ของประเทศไทยเรื่องการทุจริตคอร์รัปชั่นมีผลในเชิงลบ สอดคล้องกับการจัดอันดับดัชนีฃี้วัดภาพลักษณะคอร์รัปชัน ( Corruption Perception Inder - CPI) ซึ่งเป็นเครื่องมือที่ใช้ประเมินการทุจริตคอร์รัปชันทั่วโลกที่จัดโดยองค์กรเพื่อความโปร่งใสนานาชาติ (Transparency International- IT) พบว่า ผลคะแนนของประเทศไทยระหว่างปี 2555 – 2558 อยู่ที่ 35 – 38 คะแนน จากคะแนนเต็ม 100 โดยในปี 2558 อยู่อันดับที่ 76 จาก 168 ประเทศทั่วโลก และเป็นอันดับที่ 3 ในประเทศอาเซียนรองจากประเทศสิงคโปร์และประเทศมาเลเชียและล่าสุดพบว่าผลคะแนนของประเทศไทยปี 2559 ลดลง 3 คะแนน จากปี 2558 ได้ลำดับที่ 101 จาก 168 ประเทศ ซึ่งสามารถสะท้อนให้เห็นว่าประเทศไทย เป็นประเทศที่มีปัญหาการคอร์รัปชันอยู่ในระดับสูง

แม้วาในช่วงระยะที่ผ่านมา ประเทศไทยได้แสดงให้เห็นถึงความพยายามในการปราบปรามการป้องกันการทุจริตไม่ว่าจะเป็น การเป็นประเทศภาคีภายใต้อนุสัญญาสหประชาติว่าด้วยการต่อต้านการทุจริต (United Nations Convention Against Corruption – UNCAC) พ.ศ. 2546 การจัดตั้งองค์กรตามรัฐธรรมนูญ โดยเฉพาะอย่างยิ่งคณะกรรมการป้องกันปราบปรามการทุจริตแห่งชาติได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ แต่ปัญหาการทุจริตในประเทศไทยไม่ได้มีแนวโน้มที่ลดน้อยถอยลง สาเหตุที่ทำให้การทุจริตเป็นปัญหาที่สำคัญของสังคมไทยประกอบด้วยปัจจัยทางด้านพื้นฐานโครงสร้างสังคม ซึ่งเป็นสังคมที่ตั้งอยู่บนพื้นฐานความสัมพันธ์แนวดิ่ง (Vertical Relation) หรืออีกนัยหนึ่ง คือ พื้นฐานของสังคมอุปถัมภ์ที่ทำให้สังคมไทยยึดติดกับการช่วยเหลือเกื้อกูลกัน โดยเฉพาะในหมู่ญาติพี่น้องและพวกพ้อง ยึดติดกับกระแสบริโภคนิยม วัตถุนิยม ติดความสบาย ยกย่องคนที่มีเงินและมีอำนาจ คนไทยบางส่วนมองว่าการทุจริตคอร์รัปชันเป็นเรื่องปกติที่ยอมรับได้ ซึ่งนับได้ว่าเป็นปัญหาที่ฝังรากลึกในสังคมไทยมาตั้งแต่อดีตหรือกล่าวได้ว่าเป็นส่วนหนึ่งของค่านิยมและวัฒนธรรมไทยไปแล้ว ผนวกกับปัจจัยทางด้านการทำงานที่ไม่ได้บูรณาการความร่วมมือของทุกภาคส่วนไว้ด้วยกัน จึงส่งผลให้การทำงานของกลไกหรือความพยายามที่ได้กล่าวมาข้างต้นไม่สามารถทำได้อย่างเต็มศักยภาพ ขาดความเข้มแข็ง

ปัจจุบันยุทธศาสตร์ชาติว่าด้วยการป้องกันและปราบปรามการทุจริตที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ ประเทศไทย ใสสะอาด ไทยทั้งชาติด้านทุจริต มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้

3

ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perceptions Index : CPI)

ดังนั้น เพื่อให้การดำเนินการขับเคลื่อนด้านการป้องกันและปราบปรามการทุจริตบังเกิดผลเป็นรูปธรรมในทางปฏิบัติเป็นไปตามเจตนารมณ์ของยุทธศาสตร์ว่าด้วยการป้องกันและปราบปรามการทุจริตระยะที่ 3 (พ.ศ. 2560 – 2564) องค์กรปกครองส่วนท้องถิ่นจึงได้ตระหนักและให้ความสำคัญกับการบริหารจัดการที่มีความโปร่งใส สร้างค่านิยม วัฒนธรรม สุจริตให้เกิดในสังคมอย่างยั่งยืน จึงได้ดำเนินการจัดทำแผนปฏิบัติการป้องกันการทุจริต เพื่อกำหนดแนวทางการขับเคลื่อนด้านการป้องกันและปราบปรามการทุจริตผ่านโครงการ/กิจรรม/มาตรการต่าง ๆ ที่เป็นรูปธรรมอย่างชัดเจน อันจะไปสู่การปฏิบัติอย่างมีประสิทธิภาพ บรรลุวัตถุประสงค์และเป้าหมายของการป้องกันและปราบปรามการทุจริตอย่างแท้จริง

**3. วัตถุประสงค์ของการจัดทำแผน**

1) เพื่อยกระดับเจตจำนงทางการเมืองในการต่อต้านการทุจริตของผู้บริหารองค์ปกครองส่วนท้องถิ่น

2) เพื่อยกระดับจิตสำนึกรับผิดชอบในผลประโยชน์ของสาธารณะของข้าราชการฝ่ายการเมืองข้าราชการฝ่ายบริหารบุคลากรขององค์กรปกครองส่วนท้องถิ่นรวมถึงประชาชนในท้องถิ่น

3) เพื่อให้การบริหารราชการขององค์กรปกครองส่วนท้องถิ่นเป็นไปตามหลักบริหารกิจการบ้านเมืองที่ดี (Good Governance)

4

4) เพื่อส่งเสริมบทบาทการมีส่วนร่วม (people”s participation) และตรวจสอบ (People”s audit) ของภาคประชาชนในการบริหารกิจการขององค์กรปกครองส่วนท้องถิ่น

5) เพื่อพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการ ขององค์กรปกครองส่วนท้องถิ่น

**4. เป้าหมาย**

1) ข้าราชการฝ่ายการเมือง ข้าราชการฝ่ายบริหาร บุคลากรขององค์กรปกครองส่วนท้องถิ่น รวมถึงประชาชนในท้องถิ่นมีจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชนท้องถิ่น ปราศจากการก่อให้เกิดข้อสงสัยในการประพฤติปฏิบัติตามมาตรการจริยธรรม การขัดกันแห่งประโยชน์และแสวงหาประโยชน์โดยมิชอบ

2) เครื่องมือ/มาตรการการปฏิบัติงานที่สามารถป้องกันเกี่ยวกับการทุจริตและประพฤติมิชอบของราชการ

3) โครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วมและตรวจสอบการปฏิบัติหรือบริหารราชการขององค์กรปกครองส่วนท้องถิ่น

4) กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่นที่เข้มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม

5) องค์กรปกครองส่วนท้องถิ่นมีแผนงานที่มีประสิทธิภาพ ลดโอกาสในการกระทำการทุจริตและประพฤติมิชอบจนเป็นที่ยอมรับจากทุกภาคส่วน

**5. ประโยชน์ของการจัดทำแผน**

1) ข้าราชการฝ่ายการเมือง ข้าราชการฝ่ายบริหาร บุคลากรขององค์กรปกครองส่วนท้องถิ่นรวมถึงประชาชนในท้องถิ่นมีจิตสำนึกรักท้องถิ่นของตนเอง อันจะนำมาซึ่งการสร้างค่านิยมและอุดมการณ์ในการต่อต้านการทุจริต (Anti – Corruption) จากการปลูกฝังหลักคุณธรรม จริยธรรม หลักธรรมาภิบาล รวมถึงหลักเศรษฐกิจพอเพียงที่สามารถนำมาประยุกต์ใช้ในการทำงานและชีวิตประจำวัน

2) องค์กรปกครองส่วนท้องถิ่นสามารถบริหารราชการเป็นไปตามหลักบริหารกิจการบ้านเมืองที่ดี(Good Governance) มีความโปร่งใส เป็นธรรมและตรวจสอบได้

3) ภาคประชาชนมีส่วนร่วมตั้งแต่ร่วมคิด ร่วมทำ ร่วมตัดสินใจรวมถึงร่วมตรวจสอบในฐานะพลเมืองที่มีจิตสำนึกรักท้องถิ่น อันจะนำมาซึ่งการสร้างเครือข่ายภาคประชาชนที่มีความเข้มแข็งในการเฝ้าระวังการทุจริต

4) สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่นทั้งจากภายในและภายนอกองค์กรที่มีความเข้มแข็งในการเฝ้าระวังการทุจริต

5) องค์กรปกครองส่วนท้องถิ่นมีแนวทางการบริหารราชการที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วนให้เป็นองค์กรปกครองส่วนท้องถิ่นต้นแบบ ด้านการป้องกันการทุจริต อันจะส่งผลให้ประชาชนในท้องถิ่นเกิดความภาคภูมิใจและให้ความร่วมมือกันเป็นเครือข่ายในการเฝ้าระวังการทุจริตที่เข้มแข็งอย่างยั่งยืน

6

**แผนปฏิบัติการป้องกันการทุจริต 4 ปี**

**ส่วนที่ ๒**

**(พ.ศ. 2561 – 2564)**

องค์การบริหารส่วนตำบลนาเคียน

| มิติ | ภารกิจตามมิติ | โครงการ/กิจกรรม/มาตรการ | ปี 2561 | ปี 2562 | ปี 2563 | ปี 2564 | หมายเหตุ |
| --- | --- | --- | --- | --- | --- | --- | --- |
| งบประมาณ  (บาท) | งบประมาณ  (บาท) | งบประมาณ  (บาท) | งบประมาณ  (บาท) |
| 1. การสร้างสังคมที่ไม่ทนต่อการทุจริต | 1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหารข้าราชการการเมืองฝ่ายสภาท้องถิ่นและฝ่ายประจำขององค์กรปกครองส่วนท้องถิ่น  1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น  1.3 การสร้างจิตสำนึกและความตระหนักแก่เด็กและเยาวชน | (1) โครงการอบรมให้ความรู้เกี่ยวกับการป้องกันและปราบปรามการทุจริต  (2) โครงการพัฒนาคุณธรรมจริยธรรมพนักงานและเจ้าหน้าที่องค์การบริหารส่วนตำบลนาเคียน  (3) โครงการฝึกอบรมคุณธรรม จริยธรรมแก่ผู้บริหารและพนักงานองค์การบริหารส่วนตำบลนาเคียน  (1) โครงการปลูกต้นไม้ยืนต้นครัวเรือนละต้น  (2) โครงการถนนงามตา หน้าบ้านสะอาด ประชาชนมีสุข  (3) โครงการปล่อยปลาในแหล่งน้ำสาธารณ  (4) โครงการ “รักน้ำ รักป่า รักษาแผ่นดิน”  (1) โครงการเข้าค่ายเยาวชนภาคฤดูร้อน หมู่ที่ 4  (2) โครงการฝึกอบรมให้ความรู้ด้านศาสนาอิสลามและจริยธรรมแก่เยาวชนและประชาชน | 10,000  20,000  -  50,000  50,000  30,000  30,000  100,000  60,000 | 10,000  20,000  -  50,000  50,000  30,000  30,000  100,000  60,000 | 10,000  20,000  -  50,000  50,000  30,000  30,000  100,000  60,000 | 10,000  20,000  -  50,000  50,000  30,000  30,000  100,000  60,000 |  |
| มิติที่ 1 | รวม | จำนวน 8 โครงการ | 350,000 | 350,000 | 350,000 | 350,000 |  |
| 2. การบริหารราชการเพื่อป้องกันการทุจริต | 2.1 แสดงเจตจำนงทางการเมืองในด้านการต่อต้านการทุจริตของผู้บริหาร  2.2 มาตรการสร้างความโปร่งใสในการปฏิบัติราชการ  2.3 มาตรการการใช้ดุลยพินิจและให้อำนาจหน้าที่ ให้เป็นไปตามหลักการบริหารกิจการบ้านเมืองที่ดี  .2.4 การเชิดชูเกียรติแก่หน่วยงาน/บุคคลในการดำเนินกิจการการประพฤติปฏิบัติตนให้เป็นที่ประจักษ์  2.5 มาตรการจัดการ ในกรณีได้ทราบหรือรับแจ้งหรือตรวจสอบพบการทุจริต | (1) กิจกรรมประกาศเจตจำนงต่อต้านการทุจริตของผู้บริหารองค์การบริหารส่วนตำบลนาเคียน  7  (1) มาตรการออกคำสั่งมอบหมายของนายกองค์การบริหารส่วนตำบลนาเคียน ปลัดองค์การบริหารส่วนตำบลนาเคียน และหัวหน้าส่วนราชการ  (2) มาตรการสร้างความโปร่งใสในการบริหารงานบุคคล(ถือปฏิบัติตามระเบียบ)  (3) โครงการเผยแพร่ข้อมูลข่าวสารด้านการจัดซื้อ-จัดจ้าง  (1) กิจกรรมการลดขั้นตอนการปฏิบัติงาน  (2) มาตรการมอบอำนาจอนุมัติ อนุญาต สั่งการเพื่อลดขั้นตอนการปฏิบัติราชการ  (3) มาตรการมอบอำนาจของนายกองค์การบริหารส่วนตำบลนาเคียน  (1) โครงการส่งเสริมปราชญ์ชาวบ้าน  (2) กิจกรรมยกย่องและเชิดชูเกียรติพนักงานสังกัดองค์การบริหารส่วนตำบลนาเคียน  (1) มาตรการจัดทำข้อตกลงการปฏิบัติราชการ  (2) มาตรการแต่งตั้งผู้รับผิดชอบเกี่ยวกับเรื่องร้องเรียน | -  -  -  -  -  -  -  10,000  -  -  - | -  -  -  -  -  -  -  10,000  -  -  - | -  -  -  -  -  -  -  10,000  -  -  - | -  -  -  -  -  -  -  10,000  -  -  - |  |
| มิติที่ 2 | รวม | จำนวน 2 โครงการ 3กิจกรรม 6 มาตรการ  8 | 10,000 | 10,000 | 10,000 | 10,000 |  |
| 3. การส่งเสริมบทบาทและการมีส่วนร่วมของภาคประชาชน | 3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน  3.2 การรับฟังความคิดเห็นการรับและตอบสนองเรื่องร้องเรียน/ร้องทุกข์ของประชาชน  3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น | (1) โครงการปรับปรุงศูนย์ข้อมูลข่าวสารของ อบต. นาเคียน  (2) โครงการอบรมให้ความรู้เกี่ยวกับพระราชบัญญัติข้อมูลข่าวสารของราชการ พ.ศ. 2540  (1) โครงการสร้างความปรองดองสมานฉันท์ของประชาชนตำบลนาเคียน  (2) โครงการจัดทำแผนชุมชน  (3) กิจกรรมการดำเนินงานศูนย์รับเรื่องร้องเรียนร้องทุกข์ขององค์การบริหารส่วนตำบลนาเคียน  (1) มาตรการแต่งตั้งคณะกรรมการสนับสนุนการจัดทำแผนพัฒนาสี่ปี  (2) มาตรการตรวจสอบโดยคณะกรรมการประเมินผลการปฏิบัติตามหลักเกณฑ์และวิธีการบริหารกิจการบ้านเมืองที่ดีขององค์การบริหารส่วนตำบลนาเคียน  (3) โครงการประชุมเชิงปฏิบัติการการจัดทำแผนพัฒนาหมู่บ้าน/ตำบล | 15,000  30,000  35,000  30,000  -  -  -  50,000 | 15,000  30,000  35,000  30,000  -  -  -  50,000 | 15,000  30,000  35,000  30,000  -  -  -  50,000 | 15,000  30,000  35,000  30,000  -  -  -  50,000 |  |
| มิติที่ 3 | รวม | จำนวน 4 โครงการ 1 กิจกรรม 2 มาตรการ | 160,000 | 160,000 | 160,000 | 160,000 |  |
| 4. การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น | 4.1 มีการจัดวางระบบและรายงานการรวบคุมภายในตามที่คณะกรรมการตรวจเงินแผ่นดินกำหนด  4.2 การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการ ตามช่องทางที่สามารถดำเนินการได้  4.3 การส่งเสริมบทบาทการตรวจสอบของ  สภาท้องถิ่น  4.4 เสริมพลังการมีส่วนร่วมของชุมชน(Community) และบูรณาการทุกภาคส่วนเพื่อต่อต้านการทุจริต | (1) กิจกรรมจัดทำรายงานการควบคุมภายในและการติดตามประเมินผลการควบคุมภายใน  9  (1) กิจกรรมการรายงานผลการใช้จ่ายเงินให้ประชาชนได้รับทราบ  (1) โครงการเพิ่มศักยภาพสมาชิกสภาและคณะผู้บริหารองค์การบริหารส่วนตำบลนาเคียน  (2) โครงการอบรมให้ความรู้เกี่ยวกับการป้องกันและปราบปรามการทุจริต  (1) มาตรการเฝ้าระวังการคอร์รัปชั่นโดยภาคประชาชน | -  -  50,000  10,000  - | -  -  50,000  10,000  - | -  -  50,000  10,000  - | -  -  50,000  10,000  - |  |
| มิติที่ 4 | รวม | จำนวน 2 โครงการ 2 กิจกรรม 1 มาตรการ | 60,000 | 60,000 | 60,000 | 60,000 |  |

10

**มติที่ 1 การสร้างสังคมที่ไม่อดทนต่อการทุจริต**

1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่นและฝ่ายประจำขององค์กรปกครองส่วนท้องถิ่น

**ลำดับที่ 1**

**1. ชื่อโครงการ**  **:** โครงการอบรมคุณธรรมจริยธรรมเยาวชนผ่านการอ่านกอรี ประจำปีงบประมาณ พ.ศ. ๒๕๖๑-๒๕๖๔

**2. หลักการและเหตุผล**

เด็กและเยาวชน เป็นกำลังสำคัญในการพัฒนาประเทศให้เจริญก้าวหน้า ทั้งด้านเศรษฐกิจ สังคม และความมั่นคงของชาติในอนาคต เยาวชนที่มีคุณภาพ นอกจากจะมีสุขภาพกาย สุขภาพจิต และสติปัญญาที่ดีแล้ว ยังต้องมีคุณธรรม จริยธรรม เป็นองค์ประกอบที่สำคัญในการดำรงชีวิตอีกด้วย จึงจะเป็นบุคคลที่เรียกว่าเป็นมนุษย์ที่สมบูรณ์ มีภูมคุ้มกัน ยืนหยัดอยู่ในสังคมได้อย่างมีความสุข

คัมภีร์อัลกุรอ่าน เป็นคัมภีร์ที่รวบรวมวจนะของอัลลอฮ์ ที่ทรงมีต่อมนุษย์โดยผ่านศาสนทูตมูฮัมหมัด(ซ.ล.) ทั้งนี้โดยวัตถุประสงค์เพื่อเป็นทางนำสำหรับมนุษยชาติ สำหรับมนุษย์แล้วบทบัญญัติที่มีอยู่ในคัมภีร์ คือบทบัญญัติที่ทุกคนต้องปฏิบัติด้วยเหตุนี้ทุกคนต้องเรียนรู้และทำความเข้าใจเพื่อที่จะนำมาใช้อย่างถูกตามเจตนารมณ์ของอัลกุรอ่าน และการอ่านกุรอ่าน (อ่านกอรี) เป็นสิ่งจำเป็นอย่างยิ่งที่จะต้องศึกษาในเรื่องของการอ่านออกเสียง การอ่าน หลักวิชาการการอ่าน เพราะมุสลิมทุกคนจะต้องใช้ในการปฏิบัติศาสนากิจประจำวันทุกคน และการอ่านจะให้เกิดความชำนาญและถูกต้องได้นั้น จำเป็นจะต้องเรียนรู้ทั้งทฤษฎีและปฏิบัติเพื่อให้เกิดทักษะความชำนาญและถูกต้อง ที่จะต้องปลูกฝังให้กับเยาวชนตั้งแต่เยาว์วัย องค์การบริหารส่วนตำบลนาเคียนได้เล็งเห็นความสำคัญในเรื่องดังกล่าวนี้ ประกอบกับพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมฉบับที่ ๖ พ.ศ. ๒๕๕๒ มาตรา ๖๗ องค์การบริหารส่วนตำบลมีหน้าที่ต้องทำในเขตองค์การบริหารส่วนตำบล (๕) ส่งเสริมการศึกษา ศาสนา และวัฒนธรรม (๖)ส่งเสริมการพัฒนาสตรี เด็ก เยาวชน ผู้สูงอายุ และผู้พิการ จึงได้จัดทำโครงกาจัดกิจกรรมส่งเสริมคุณธรรมจริยธรรมเยาวชนผ่านการอ่านกอรีขึ้น **ทั้งนี้ เพื่อปลูกฝังจิตสำนึกให้เยาวชน ผู้นับถือศาสนาอิสลามได้ศรัทธา มีใจรักในการศึกษา อัลกุรอาน เพื่อได้นำหลักธรรมคำสั่งสอนในอัลกุรอานเป็นแนวทางในการประพฤติปฏิบัติในชีวิตประจำวัน รวมถึงเป็นการสร้างความรัก ความสามัคคี และความสัมพันธ์อันดีต่อกันตลอดไป**

**3. วัตถุประสงค์**

(1) เพื่อส่งเสริมให้เด็กและเยาวชนมีความรู้ ความเข้าใจในการอ่าน พระคัมภีร์อัลกุรอ่านได้อย่างถูกต้องและไพเราะ

(2) เพื่อเป็นการส่งเสริมสนับสนุนให้เด็กและเยาวชน รำลึกถึงความสูงส่งของพระดำรัสของอัลลอฮ์และได้เข้าใจถึงหลักธรรมคำสอนของท่านศาสดา นบีมูฮำหมัด(ซล.) ผ่านขบวนการอ่านกอรี

(3) เพื่อให้ผู้เข้ารับการอบรมนำหลักคำสอนของศาสนาอิสลาม มาพัฒนาคุณภาพชีวิต มุ่งเน้นการปลูกฝังคุณธรรมและจริยธรรม และกล้าแสดงออกในสิ่งที่ดีงาม

**4. เป้าหมาย/ผผลิต**

เด็กและเยาวชนที่นับถือศาสนาอิสลามในเขตพื้นที่ตำบลนาเคียน จำนวน ๑๕0 คน

8

11

**5. พื้นที่ดำเนินการ**

องค์การบริหารส่วนตำบลนาเคียน อำเภอเมืองฯ จังหวัดนครศรีธรรมราช

**6. วิธีดำเนินการ**

(๑) ประชุมชี้แจงโครงการให้ผู้นำชุมชนรับทราบ

(๒) เสนอโครงการและขออนุมัติโครงการให้ผู้บริหารพิจารณา

(๓) แต่งตั้งคณะกรรมการและวางแผนการดำเนินงาน

(๔) จัดเตรียมวัสดุอุปกรณ์ที่จำเป็นต้องใช้ และดำเนินการตามแผนงานที่กำหนดไว้

(๕) ติดตามและประเมินผลการดำเนินงาน

**7. ระยะเวลาในการดำเนินการ**

4 ปี (ปีงบประมาณ พ.ศ. 25๖๑-๒๕๖๔)

**8. งบประมาณดำเนินการ**

เบิกจ่ายข้อบัญญัติงบประมาณรายจ่ายประจำปีงบประมาณ ๒๕๖๑-๒๕๖๔ ของสำนักงานปลัดองค์การบริหารส่วนตำบลนาเคียน ด้านบริการชุมชนและสังคม แผนงานการศาสนาวัฒนธรรมละนันทนาการ งานศาสนาและวัฒนธรรมท้องถิ่น หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะหมวดรายจ่ายอื่นๆ โครงการอบรมคุณธรรมจริยธรรมเยาวชนผ่านการอ่านกอรี จำนวน ๑๕๐,๐๐๐.- บาท

**9. ผู้รับผิดชอบ**

สำนักปลัดองค์การบริหารส่วนตำบลนาเคียน

**10. ตัวชีวัด/ผลลัพธ์**

(๑) ประชาชนในท้องถิ่นร่วมกันทำนุบำรุงศาสนา ขนบธรรมเนียมประเพณีและวัฒนธรรมอันดีงามให้คงอยู่สืบไป

(๒) ประชาชนผู้นับถือศาสนาอิสลามตระหนักถึงความสำคัญของการถือศีลอดในเดือนรอมฎอน

(๓) ประชาชนในชุมชนอยู่ร่วมกันอย่างปกติสุข และปฏิบัติตามหลักคำสอนของศาสนา

(๔) ประชาชนมีความสามัคคี ความเข้าใจกับหน่วยงานรัฐหรือองค์การบริหารส่วนตำบลได้ดียิ่งขึ้น

(๕) ทำให้ทราบปัญหาต่าง ๆ และบรรเทาความเดือดร้อนของประชาชนอย่างแท้จริง

**ลำดับที่ 2**

**1. ชื่อโครงการ** : โครงการพัฒนาคุณธรรม จริยธรรม พนักงานและเจ้าหน้าที่องค์การบริหารส่วนตำบล

นาเคียน

**2. หลักการและเหตุผล**

  ภายใต้การเปลี่ยนแปลงในกระแสโลกาภิวัตน์ ที่ปรับเปลี่ยนอย่างรวดเร็ว และสลับซับซ้อนมากยิ่งขึ้น จำเป็นต้องมีการปรับเปลี่ยนวิธีการบริหารจัดการและการพัฒนาท้องถิ่นให้เหมาะสม โดยเสริมสร้างศักยภาพของบุคลากร โดยสร้างฐานความรู้ให้เป็นภูมิคุ้มกันต่อการเปลี่ยนแปลงต่างๆได้อย่างเท่าทัน ควบคู่ไปกับการให้บริการที่เป็นธรรมและเท่าเทียมกันของกลุ่มคนในท้องถิ่น ตลอดจนส่งเสริมให้บุคลากรในองค์กรได้รับการพัฒนาทางจิตใจ สร้างจิตสำนึกรักองค์กร ประพฤติและปฏิบัติตนอยู่ในกรอบของศีลธรรม

12

และจริยธรรม มีคุณธรรม สามารถนำหลักของศาสนามาใช้ในการปฏิบัติงานและอยู่ร่วมกันได้อย่างมีความสุข ก่อให้เกิดความรักความสามัคคีภายในองค์กร

  สำนักงานปลัด องค์การบริหารส่วนตำบล ในฐานะองค์กรกลางรับผิดชอบนโยบายการพัฒนา

บุคลากรขององค์การบริหารส่วนตำบลนาเคียน จึงจัดโครงการส่งเสริมคุณธรรม จริยธรรม ข้าราชการและ เจ้าหน้าที่ขององค์การบริหารส่วนตำบลนาเคียน เพื่อพัฒนาคุณภาพชีวิต เพิ่มประสิทธิภาพการปฏิบัติงาน และประโยชน์สุขของประชาชนขึ้น เพื่อส่งเสริมและพัฒนาผู้บริหาร สมาชิกสภา ข้าราชการ และเจ้าหน้าที่ทุกระดับ ให้เป็นข้าราชการที่ดีและเป็นพลังของแผ่นดิน โดยเน้นการฝึกสมาธิ พัฒนาสติ ตามแนวพระพุทธศาสนาและศาสนาอิสลาม ซึ่งเป็นพื้นฐานในการปฏิบัติตน และเรียนรู้ตามรอยพระยุคลบาท อันจะนำไปสู่การเสริมสร้างวินัย การประพฤติตามกรอบแห่งจรรยาบรรณ และมาตรฐานทางคุณธรรมและจริยธรรม

**3. วัตถุประสงค์ของโครงการ**

(๑) พัฒนาข้าราชการและเจ้าหน้าที่ขององค์การบริหารส่วนตำบลนาเคียน ให้มีกระบวนทัศน์ วัฒนธรรม และค่านิยม ในการปฏิบัติงานที่มุ่งเพิ่มสมรรถนะ และพัฒนาระบบราชการไทยเพื่อประโยชน์

สุขของประชาชนโดยยึดหลักบริหารกิจการบ้านเมืองที่ดี หลักปรัชญาของเศรษฐกิจพอเพียง และหลักธรรมคำสอนของศาสนาเป็นแนวทาง

  (๒) เสริมสร้างข้าราชการและเจ้าหน้าที่ขององค์การบริหารส่วนตำบลนาเคียน ให้มีความรู้ความเข้าใจในหลักธรรมทางพระพุทธศาสนา และวิธีการปฏิบัติวิปัสสนากัมมัฏฐาน หลักธรรมทางศาสนาอิสลาม สามารถนำไปปฏิบัติในชีวิตประจำวันได้ด้วยตนเอง และสามารถประยุกต์ใช้ในการปฏิบัติงาน เพื่อให้ปฏิบัติงานอย่างมีความสุข มีจิตสำนึกพร้อมที่จะปฏิบัติงานเพื่อประโยชน์สุขของประชาชน และความเจริญก้าวหน้าของประเทศ

  (๓) สร้างภูมิคุ้มกันด้านจิตใจของข้าราชการและเจ้าหน้าที่ขององค์การบริหารส่วนตำบลนาเคียน ที่จะนำไปสู่พฤติกรรมในเชิงสร้างสรรค์ ที่จะส่งผลให้เกิดความสงบเรียบร้อยในสังคม

  (๔) ปลุกจิตสำนึกในการกระทำความดีให้ข้าราชการและเจ้าหน้าที่ของรัฐ ได้เข้ามามีส่วนร่วมในกิจกรรมบำเพ็ญสาธารณประโยชน์ด้วยกัน

**4. เป้าหมาย/ผลผลิต**

โครงการพัฒนาคุณธรรม จริยธรรม พนักงานและเจ้าหน้าที่องค์การบริหารส่วนตำบลนาเคียน ประกอบด้วย คณะผู้บริหารองค์การบริหารส่วนตำบล สมาชิกสภาองค์การบริหารส่วนตำบล ข้าราชการและเจ้าหน้าที่ขององค์การบริหารส่วนตำบล จำนวนประมาณ 85 คน

**5. พื้นที่ดำเนินการ**

องค์การบริหารส่วนตำบลนาเคียน อำเภอเมืองฯ จังหวัดนครศรีธรรมราช

|  |
| --- |
| การฝึกปฏิบัติธรรม ณ วัดในเขตพื้นที่ตำบลนาเคียน ในวันธรรมะสวนะ  การปฏิบัติศาสนกิจตามหลักศาสนาอิสลาม ณ มัสยิดในเขตพื้นที่ตำบลนาเคียน |
| การทำกิจกรรมบำเพ็ญสาธารณประโยชน์ ณ วัดหรือมัสยิดในพื้นที่ตำบลนาเคียน |

**6. วิธีดำเนินการ**

(1) เสนอโครงการและขออนุมัติโครงการ

(2) ประสานหน่วยงาน ส่วนราชการที่เกี่ยวข้อง

13

(3) สอบถามและรับสมัครบุคลากรกลุ่มเป้าหมาย

(4) ดำเนินงานตามโครงการ

(5) สรุปผล ติดตามและประเมินผลโครงการ

**7. ระยะเวลาในการดำเนินการ**

4 ปี (ปีงบประมาณ พ.ศ. 2561 – 2564)

|  |  |
| --- | --- |
|  |  |
|  |  |
|  |  |

**8. งบประมาณ**

งบประมาณ 20,000.-บาท

**9. ผู้รับผิดชอบ**

งานการเจ้าหน้าที่ สำนักปลัดองค์การบริหารส่วนตำบลนาเคียน

**๑0. ตัวชี้วัด/ผลลัพธ์**

(๑) ข้าราชการและเจ้าหน้าที่ขององค์การบริหารส่วนตำบลนาเคียน มีกระบวนทัศน์ วัฒนธรรม และค่านิยมในการ ปฏิบัติงานที่มุ่งเพิ่มสมรรถนะ และพัฒนาระบบราชการไทยเพื่อประโยชน์สุขของประชาชนโดยยึดหลักบริหารกิจการบ้านเมืองที่ดี หลักปรัชญาของเศรษฐกิจพอเพียง และหลักธรรมคำสอนของศาสนาเป็นแนวทาง

  (2) ข้าราชการและเจ้าหน้าที่ขององค์การบริหารส่วนตำบลนาเคียน มีความรู้ความเข้าใจในหลักธรรมทางพระพุทธศาสนาและวิธีการปฏิบัติวิปัสสนากัมมัฏฐาน สามารถนำไปประยุกต์ใช้ในการปฏิบัติงานได้อย่างมีความสุข มีจิตสำนึกพร้อมที่จะปฏิบัติงานเพื่อประโยชน์สุขของประชาชน และความเจริญก้าวหน้าของประเทศ

  (๓) ข้าราชการและเจ้าหน้าที่ขององค์การบริหารส่วนตำบลนาเคียน มีภูมิคุ้มกันด้านจิตใจ ที่จะนำไปสู่พฤติกรรมในเชิงสร้างสรรค์ ที่จะส่งผลให้เกิดความสงบเรียบร้อยในสังคม

(๔) ข้าราชการและเจ้าหน้าที่ขององค์การบริหารส่วนตำบลนาเคียน ได้มีโอกาสเข้าร่วมกิจกรรมเพื่อบำเพ็ญสาธารณประโยชน์ร่วมกัน

**ลำดับที่ 3**

**1. ชื่อโครงการ** **:** โครงการอบรมคุณธรรม จริยธรรม แก่ผู้บริหารและพนักงานส่วนตำบลองค์การบริหาร ส่วนตำบลนาเคียน ประจำปีงบประมาณ พ.ศ. 2561 - 2564

**2. หลักการและเหตุผล**

ปัจจุบันปัญหาจริยธรรมและการทุจริตคอร์รัปชั่น มีความสลับซับซ้อนขึ้นไปเป็นลำดับ รวมถึงค่านิยมที่สร้างความแปลกแยกจนทำให้คนไทย ไม่สามารถแยกแยะความถูกผิดดีชั่วได้ จึงจำเป็นอย่างยิ่งที่จะต้องให้ทุกภาคส่วนในชาติได้ตระหนักและมีจิตสำนึกที่ดีร่วมกันด้วยการสร้างคนคุณภาพและสังคมคุณธรรมให้สามารถต้านทานต่อกระแสวัตถุนิยมในสังคมยุคปัจจุบัน

ในการนี้ คณะผู้บริหารองค์การบริหารส่วนตำบลนาเคียน ได้เล็งเห็นความสำคัญที่จะส่งเสริมสนับสนุน สร้างค่านิยมของสังคมไทยให้ยึดมั่นในความซื่อสัตย์ สุจริต เพื่อเพิ่มประสิทธิภาพการปฏิบัติงานตลอดส่งเสริมและพัฒนาการปฏิบัติราชการขององค์การบริหารส่วนตำบลนาเคียน ให้ถือปฏิบัติตามกฎหมาย มีความซื่อสัตย์ สุจริต ไม่มีผลประโยชน์ทับซ้อน โดยมุ่งประสงค์ให้การบริหารราชการขององค์การบริหารส่วนตำบลนาเคียน ยึดหลักการบริหารด้วยความซื่อสัตย์สุจริต ปฎิบัติหน้าที่ด้วยความโปร่งใส ไม่มีผลประโยชน์ทับซ้อน และไม่เลือกปฏิบัติ จึงจัดโครงการอบรมคุณธรรม จริยธรรม แก่ผู้บริหารและพนักงานส่วนตำบลองค์การบริหารส่วนตำบลนาเคียน

14

**3. วัตถุประสงค์**

(1) เพื่อเสริมสร้างจิตสำนึกและตระหนักในการปฏิบัติราชการด้วยความสุจริต

(2) เพื่อให้บริหารราชการขององค์การบริหารส่วนตำบลนาเคียนเป็นไปด้วยความโปร่งใส

(3) เพื่อสร้างจิตสำนึกและความตระหนักในการประพฤติปฏิบัติตามประมวลจริยธรรม

(4) เพื่อสร้างจิตสำนึกและความตระหนักที่จะไม่กระทำการขัดกันแห่งผลประโยชน์หรือมีผลประโยชน์หรือมีผลประโยชน์ทับซ้อน

**4. เป้าหมาย**

คณะผู้บริหาร สมาชิกสภาองค์การบริหารส่วนตำบลและพนักงานองค์การบริหารส่วนตำบล

**5. พื้นที่ดำเนินการ**

องค์การบริหารส่วนตำบลนาเคียน อำเภอเมืองฯ จังหวัดนครศรีธรรมราช

**6. วิธีการดำเนินการ**

จัดอบรมคุณธรรมจริยธรรมแก่ผู้บริหาร สมาชิกสภาองค์การบริหารส่วนตำบล พนักงานองค์การบริหารส่วนตำบล โดยเชิญวิทยากรที่มีความรู้ ความสามารถมาถ่ายทอดความรู้และประสบการณ์ต่าง ๆ ในการปลูกและปลุกจิตสำนึกการต่อต้านการทุจริต ให้ปฏิบัติราชการโดยยึดมั่นในหลักธรรมและจริยธรรม

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณในการดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดองค์การบริหารส่วนตำบลนาเคียน

**10. ตัวชี้วัด/ผลลัพธ์**

ตัวชี้วัด

ประชาชนผู้มารับบริการที่องค์การบริหารส่วนตำบลนาเคียน มีความพึงพอใจในการปฏิบัติงานของพนักงานฯ โดยใช้แบบประเมินเป็นตัวชี้วัด

ผลลัพธ์

ผู้บริหาร สมาชิกสภาองค์การบริหารส่วนตำบล และพนักงานองค์การบริหารส่วนตำบลนาเคียน เกิดจิตสำนึกที่ดีในการต่อต้านการทุจริต และพฤติปฏิบัติโดยยึดมั่นตามหลักประมวลจริยธรรม

**1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น**

**ลำดับที่ 4**

**๑. ชื่อโครงการ :** โครงการปลูกต้นไม้ยืนต้นครัวเรือนละต้น ประจำปีงบประมาณ พ.ศ. 2561-2564

**๒. หลักการและเหตุผล**

ปัจจุบันถึงแม้ภาคเกษตรจะไม่ใช่สาเหตุใหญ่ของปัญหาการเกิดก๊าชเรือนกระจก เมื่อเทียบกับภาคพลังงานและภาคอุตสาหกรรม แต่ในอนาคตเมื่อประชากรเพิ่มมากขึ้น ภาคเกษตรจะทวีความสำคัญมากขึ้น เรื่อยๆ เนื่องจากเป็นผู้ผลิตอาหารและเป็นผู้ให้ความมั่นคงด้านอาหารแก่ประชากรโลก จึงจำเป็นต้องมีการ ปรับตัวเพื่อรองรับการเปลี่ยนแปลง เนื่องจากกิจกรรมภาคเกษตรกรรมสามารถดูดซับก๊าซเรือนกระจกที่ สำคัญจากชั้นบรรยากาศและตรึงไว้ในต้นพืช ซากสัตว์และดินได้ จึงสามารถช่วยแก้ปัญหาจากการปลดปล่อย ก๊าซเรือนกระจกที่เกิดขึ้นได้ การปลูกไม้ยืนต้นในพื้นที่ที่เหมาะสมสอดคล้องกับความต้องการของเกษตรและ ท้องถิ่นจะเป็นวิธีการที่ดีวิธีการหนึ่ง ที่จะป้องกันและบรรเทาภาวะโลกร้อน เพื่อรณรงค์เผยแพร่ให้ประชาชน ที่เกี่ยวข้องได้มีส่วนร่วมและใช้ประโยชน์จากระบบอนุรักษ์ดินและน้ำ รวมทั้งรณรงค์ปลูกต้นไม้เพื่อดูดซับ คาร์บอนและรักษาน้ำในดิน ป้องกันการชะล้างพังทลายของดิน อันเป็นการป้องกันความเสื่อมโทรมของ ทรัพยากรดิน ซึ่งเป็นปัจจัยรุนแรงของการเกิดความเป็นทะเลทราย

15

**๓. วัตถุประสงค์**

(1) เพื่ออนุรักษ์ดินและน้ำและปลูกไม้ยืนต้นรักษาสภาพแวดล้อมเพื่อรองรับการเปลี่ยนแปลงสภาพ ภูมิอากาศในพื้นที่การเกษตร

(2) เพื่อส่งเสริมให้เกษตรกรและประชาชนทั่วไปปลูกต้นไม้ยืนต้นเพิ่มพื้นที่สีเขียว

(3) เพื่อลดปริมาณก๊าซเรือนกระจก

**๔. เป้าหมาย/ผลผลิต**

จัดกิจกรรมรณรงค์ปลูกต้นไม้ยืนต้นตำบลนาเคียน อำเภอเมือง จังหวัดนครศรีธรรมราช

**๕. พื้นที่ดำเนินการ**

องค์การบริหารส่วนตำบลนาเคียน อำเภอเมืองฯ จังหวัดนครศรีธรรมราช

**๗. วิธีดำเนินการ**

(1) บันทึกขออนุมัติโครงการ

(2) แต่งตั้งคณะกรรมการเจ้าหน้าที่

(3) ประชุมผู้ที่เกี่ยวข้องเพื่อปรึกษาหารือ

(4) ประสานงานหน่วยงานที่เกี่ยวข้อง

(5) สรุปผลการดำเนินงาน

(6) ติดตามความก้าวหน้า/ประเมินผลการดำเนินตามโครงการ

**๖. ระยะเวลาดำเนินการ**

ประจำปีงบประมาณ พ.ศ. 2561-2564

**8. งบประมาณดำเนินการ**

เป็นเงินจำนวน 50,000.-บาท

**7. ผู้รับผิดชอบ**

สำนักปลัดองค์การบริหารส่วนตำบลนาเคียน

**9. ตัวชี้วัด/ผลลัพธ์**

ตัวชี้วัด

ร้อยละของผู้เข้าร่วมโครงการปลูกต้นไม้ยืนต้นครัวเรือนละต้น

ผลลัพธ์

(1) อนุรักษ์ดินและน้ำและปลูกไม้ยืนต้นรักษาสภาพแวดล้อมเพื่อรองรับการเปลี่ยนแปลงสภาพ ภูมิอากาศในพื้นที่การเกษตร

(2) เกษตรกรและประชาชนทั่วไปปลูกต้นไม้ยืนต้นเพิ่มพื้นที่สีเขียว

16

(3) ลดปริมาณก๊าซเรือนกระจก

**ลำดับที่ 5**

**1. ชื่อโครงการ :** โครงการถนนงามตา หน้าบ้านสะอาด ประชาชนมีสุข ประจำปีงบประมาณ

2561-2564

**2. หลักการและเหตุผล**

สืบเนื่องจากองค์การบริหารส่วนตำบลนาเคียน มีนโยบายพัฒนาแหล่งท่องเที่ยว อย่างเป็นรูปธรรมโดยได้กำหนดประเด็นยุทธศาสตร์การพัฒนาแหล่งท่องเที่ยวจังหวัดนครศรีธรรมราช การสร้างจิตสำนึกและการมีส่วนร่วม และได้กำหนดกลยุทธ์ในการขับเคลื่อนยุทธศาสตร์โดยการเสริมสร้างการมีส่วนร่วมในการพัฒนา และดูแลรักษาหน้าบ้านให้สะอาดอยู่เสมอ ซึ่งจากที่กำหนดกลยุทธ์ดังกล่าว จึงได้พิจารณาเห็นความสำคัญ การที่จะขับเคลื่อนยุทธศาสตร์ดังกล่าว ให้เกิดผลทางปฏิบัติอย่างเป็นรูปธรรมชัดเจน มีความจำเป็นที่จะอาศัยความร่วมมือร่วมใจ เป็นอันหนึ่งอันเดียวกันของทุกภาคส่วน เพื่อให้การดำเนินการขับเคลื่อนเป็นไปในทิศทางเดียวกัน โดยอย่างแรกการที่จะดำเนินการขับเคลื่อน คือ การรณรงค์ การรักษาความสะอาด และการพัฒนาสถานที่ อาคาร บ้านช่อง ให้มีความสะอาด เป็นระเบียบเรียบร้อย รวมไปจนถึงการปรับปรุงภูมิทัศน์ให้มีความสวยงาม ซึ่งจะเป็นเอกลักษณ์อย่างหนึ่งของที่นักท่องเที่ยวจะได้รับรู้และเกิดความประทับใจ จึงได้จัดทำโครงการถนนงามตา หน้าบ้านสะอาด ประชาชนมีสุข ประจำปีงบประมาณ 2561-2564

**3. วัตถุประสงค์**

(1) เพื่อให้สภาพพื้นที่มีภูมิทัศน์ที่สวยงามและเสริมสร้างสุขภาพจิต

(2) เพื่อให้เป็นสถานที่ท่องเที่ยวภายในตำบล

(3) เพื่อเป็นแบบอย่างในการพัฒนารณรงค์สถานที่สำคัญ

**4. เป้าหมาย/ผลผลิต**

พื้นที่ในตำบลนาเคียน

**5. พื้นที่ดำเนินการ**

ตำบลนาเคียน อำเภอเมืองนครศรีธรรมราช จังหวัดนครศรีธรรมราช

**6. วิธีดำเนินการ**

(1) จัดทำแผนการดำเนินการ

(2) เสนอโครงการเพื่อขออนุมัติ

(3) แต่งตั้งคณะกรรมการดำเนินงาน

(4) ประชุมคณะกรรมการดำเนินงาน

(5) แจ้งผู้รับผิดชอบโครงการจัดเตรียมปรับปรุงภูมิทัศน์

(6) ดำเนินการปรับปรุงและซ่อมแซม

(7) ติดตามประเมินผล

**7. ระยะเวลาดำเนินการ**

17

ประจำปีงบประมาณ 2561 - 2564

**8.งบประมาณดำเนินการ**

เป็นเงินจำนวน 50,000.-บาท

**9. ผู้รับผิดชอบ**

สำนักปลัดองค์การบริหารส่วนตำบลนาเคียน

**10. ตัวชี้วัด/ผลลัพธ์**

(1) ให้สภาพพื้นที่มีภูมิทัศน์สถานที่ต่างๆให้สวยงาม

(2) ให้เป็นสถานที่ท่องเที่ยวภายในตำบล

**ลำดับที่ 6**

**1. ชื่อโครงการ :** โครงการปล่อยปลาในแหล่งน้ำสาธารณะ ประจำปีงบประมาณ พ.ศ. 2561-2564

**2. หลักการและเหตุผล**

ตามแนวทางการบริหารจัดการชุมชนแบบยั่งยืน โดยการสร้างความรู้ความเข้าใจกับชุมชน ส่งเสริมสนับสนุน และการบริหารจัดการต่างๆ เกี่ยวกับการดำเนินชีวิตและจัดการทรัพยากรธรรมชาติด้านต่างๆในท้องถิ่นอีกทางหนึ่ง

เพื่อการพัฒนาและส่งเสริมให้ชุมชนมีความเข้มแข็ง และสร้างจิตสำนึกในการอนุรักษ์ของชุมชน เพื่ออนุรักษ์พันธุ์ปลาท้องถิ่น ในแหล่งเศรษฐกิจของชุมชน โดยองค์การบริหารส่วนตำบลนาเคียน จัดสรรและสนับสนุนพันธุ์ปลาเพื่อใช้เลี้ยงปล่อยในสระน้ำสาธารณะภายในเขตองค์การบริหารส่วนตำบลนาเคียน ซึ่งอยู่ในความรับผิดชอบดูแลของชุมชนหมู่บ้าน กองการเกษตรจึงได้จัดทำโครงการอนุรักษ์พันธุ์ปลาน้ำจืดในแหล่งชุมชน เพื่อพัฒนาการทำประมงเชิงอนุรักษ์

**3. วัตถุประสงค์**

(๑) เพื่อส่งเสริมให้ชุมชนมีการพัฒนาการทำประมงเชิงอนุรักษ์ ขยายพันธุ์ปลาในสระน้ำสาธารณะภายในเขตองค์การบริหารส่วนตำบลนาเคียน

(๒) เพื่อประสานการดำเนินงานร่วมกันระหว่างองค์การบริหารส่วนตำบลนาเคียน กับหมู่บ้านชุมชนอย่างต่อเนื่อง และเน้นการบริหารจัดการของชุมชนเป็นสำคัญ

(๓) เพื่อส่งเสริมและสนับสนุนพันธุ์ปลาเลี้ยงปล่อยในสระน้ำสาธารณะภายในตำบลเสริมสร้างความอุดมสมบูรณ์ของแหล่งอาหารปลาอนุรักษ์ในแต่ละหมู่บ้าน

(๔) เพื่อเน้นกิจกรรมด้านการประมงในแหล่งน้ำสาธารณะในพื้นที่

**4. เป้าหมาย/ผลผลิต**

สระน้ำสาธารณะ ในเขตพื้นที่องค์การบริหารส่วนตำบลนาเคียน และอยู่ในความดูแลของชุมชนหมู่บ้าน

**5. พื้นที่ดำเนินการ**

สระน้ำสาธารณะในความดูแลของชุมชนหมู่บ้าน ในเขตองค์การบริหารส่วนตำบลนาเคียน ตามแบบสำรวจสระน้ำสาธารณะประจำหมู่บ้านเข้าร่วมโครงการฯ

18

**6. วิธีดำเนินการ**

(๑) เขียนโครงการนำเสนอผู้บริหารพิจารณาอนุมัติ

(๒) จัดซื้อพันธุ์ปลาในการสนับสนุนให้ชุมชนหมู่บ้าน

(๓) ประสานงานชุมชนหมู่บ้านในการให้การสนับสนุนพันธุ์ปลาเลี้ยงปล่อยในสระน้ำสาธารณะ

(๔) สรุปรายงานผลการดำเนินการตามโครงการ

**7. ระยะเวลาดำเนินการ**

ประจำปีงบประมาณ 2561-2564

**8.งบประมาณดำเนินการ**

เป็นเงินจำนวน 30,000.-บาท

**9. ผู้รับผิดชอบ**

สำนักปลัดองค์การบริหารส่วนตำบลนาเคียน

**10. ตัวชี้วัด/ผลลัพธ์**

ร้อยละของผู้เข้าร่วมโครงการปล่อยปลาในแหล่งน้ำสาธารณะ

**๑1. ผลที่คาดว่าจะได้รับ**

(๑) ชุมชนมีการพัฒนาการทำประมงเชิงอนุรักษ์ ขยายพันธุ์ปลาในสระน้ำสาธารณะ ภายในเขตองค์การบริหารส่วนตำบลนาเคียน

(๒) ชุมชนหมู่บ้านมีการประสานงานร่วมกันระหว่างองค์การบริหารส่วนตำบลนาเคียนอย่างต่อเนื่อง และเน้นการบริหารจัดการของชุมชนเป็นสำคัญ

(๓) เสริมสร้างและสนับสนุนพันธุ์ปลาเลี้ยงปล่อยในสระน้ำสาธารณะภายในตำบลเสริมสร้างความอุดมสมบูรณ์ของแหล่งอาหารปลาอนุรักษ์ในแต่ละหมู่บ้าน

(๔) มีกิจกรรมการประมงในแหล่งน้ำสาธารณะในพื้นที่

**ลำดับที่ 7**

**1. ชื่อโครงการ :** โครงการ“รักน้ำ รักป่า รักษาแผ่นดิน” ประจำปีงบประมาณ 2561-2564

**2. หลักการและเหตุผล**

สืบเนื่องจากที่สมเด็จพระนางเจ้าฯ พระบรมราชินีนาถได้มีพระราชเสาวนีย์ให้ประชาชนในทุกภาคส่วนได้ตระหนักและเห็นความสำคัญของป่าไม้ และแหล่งน้ำ โดยช่วยกันดูแลรักษาและฟื้นฟูทรัพยากรป่าไม้ และสิ่งแวดล้อม เนื่องจากประเทศไทยไม่มีแหล่งน้ำขนาดใหญ่ และป่าไม่คือแหล่งน้ำ ของประเทศมาอย่างต่อเนื่อง โดยรัฐบาล ได้น้อมนำพระราชเสาวนีย์ของสมเด็จพระนางเจ้าฯพระบรมราชินีนาถมาดำเนินการ และรณรงค์ให้ทุกภาคส่วนได้ร่วมป้องกัน และรักษาพื้นป่าไม้ที่มีอยู่ของประเทศ รวมทั้งเร่งพื้นฟูและเพิ่มจำนวนพื้นที่ป่าไม้มาโดยตลอด องค์การบริหารส่วนตำบลนาเคียน พิจารณาเห็นว่าการฟื้นฟูและเพิ่มพื้นที่ป่าไม้ตลอดจนการบำรุง รักษาทรัพยากรป่าไม้ให้ดำรงเพื่อสร้างความสมดุลทางธรรมชาติ และสิ่งแวดล้อมของประเทศได้อย่างยั่งยืนตลอดไป

**3. วัตถุประสงค์**

(๑) เพื่อฟื้นฟูและเพิ่มพื้นที่ป่าให้มีความสมบูรณ์

19

(๒) เพื่อให้ประชาชนทุกหมู่เหล่าได้ร่วมปลูกป่า

(๓) เพี่อรณรงค์ ปลูกจิตสำนึกและสร้างความตระหนัก ให้ประชาชนได้มีส่วนร่วมในการฟื้นฟู อนุรักษ์ป่า

**4. เป้าหมาย/ผลผลิต**

(๑) ข้าราชการ พนักงาน ลูกจ้าง ของ องค์การบริหารส่วนตำบลนาเคียน

(๒) ประชาชนในตำบลนาเคียน

(๓) กำนัน ผู้ใหญ่บ้านและสมาชิกสภาองค์การบริหารส่วนตำบลนาเคียน

**5. พื้นที่ดำเนินการ**

เขตพื้นที่รับผิดชอบขององค์การบริหารส่วนตำบลนาเคียน

**6. วิธีดำเนินการ**

(๑) นำเสนอโครงการ

(๒) แต่ตั้งคณะกรรมการ ดำเนินงาน

(๓) ประชาสัมพันธ์ให้ผู้เกี่ยวข้องทราบ

(๔) ดำเนินการ ตามโครงการ

(๕) ประเมินผล และรายงานผล

**7. ระยะเวลาดำเนินการ**

ประจำปีงบประมาณ 2561-2564

**8.งบประมาณ**

เป็นเงินจำนวน 30,000.-บาท

**9. ตัวชี้วัด/ผลลัพธ์**

ตัวชี้วัด

พื้นที่ป่าและ พื้นที่สีเขียวเพิ่มขึ้น

ผลลัพธ์

(๑) เพิ่มพื้นที่ป่าและ พื้นที่สีเขียว ขององค์การบริหารส่วนตำบลนาเคียน

(๒) ประชาชนทุกหมู่เหล่าได้ร่วมปลูกป่าไม้และดูแลรักษาต้นไม้ มีจิตสำนึกและความรู้สึกเป็นเจ้าของป่าไม้

**1.3 การสร้างจิตสำนึกและความตระหนักแก่เด็กและเยาวชน**

**ลำดับที่ 8**

**1. โครงการ :** โครงการเข้าค่ายเยาวชนภาคฤดูร้อน หมู่ที่ ๔ ประจำปี ๒๕๖๑-๒๕๖๔

**2. หลักการและเหตุผล**

เด็กและเยาวชนเป็นทรัพยากรที่มีความสำคัญมากของประเทศชาติ ทั้งในปัจจุบันและอนาคตเป็นพื้นฐานของการบริหาร การพัฒนาเศรษฐกิจและสังคมของประเทศรวมทั้งเป็นผู้ที่สืบทอดเจตนารมณ์ เอกลักษณ์ วัฒนธรรมอันดีงาม การพัฒนาคุณภาพเด็กและเยาวชนให้มีศักยภาพ มีความพร้อม ด้านร่างกาย สติปัญญา อารมณ์ พร้อมๆ ไปกับการเป็นคนดี มีคุณธรรม จริยธรรม ยึดมั่นตามหลักการศาสนาอย่างเคร่งครัด เพื่อนำไปสู่สังคมที่ดี มีฐานจิตใจที่ดีงาม มีจิตสาธารณะ และมีส่วนร่วมในการพัฒนาสังคมที่มรฐานจิตใจที่ดีงาม มีจิตสาธารณะ และมีส่วนร่วมในการพัฒนาสังคมและประเทศอย่างยั่งยืน เป็นหน้าที่ของทุกหน่วยงานทุกภาคส่วนในสังคมที่จะช่วยกันพัฒนาเด็กและเยาวชนให้ไปสู่ทิศทางที่ถูกต้อง ในอันที่จะเป็นภูมิคุ้มกัน ให้เกิดความมั่นคงของประเทศชาติ

องค์การบริหารส่วนตำบลนาเคียนเห็นถึงความสำคัญ จึงดำเนินการ จัดทำโครงการเข้าค่ายเยาวชนภาคฤดูร้อน หมู่ที่ ๔ ขึ้นเพื่อปลูกฝังคุณธรรม จริยธรรม และค่านิยมที่ดี สร้างนิสัยให้เป็นคนมีความซื่อสัตย์ สุจริต มีระเบียบวินัย เป็นคนดี มีความเป็นประชาธิปไตย มีวิจารณญาณ ทันโลก ทันเหตุการณ์ ดำรงชีวิต อยู่ในสังคมร่วมกับผู้อื่นอย่างมีความสุข

20

**๔. วัตถุประสงค์**

(๑) เพื่อให้ผู้เข้ากิจกรรมค่ายฯได้เรียนรู้ และฝึกปฎิบัติตามวิถีทางศาสนาในสถานการณ์ต่างๆ

(๒) เพื่อปรับเปลี่ยนพฤติกรรมที่ไม่พึ่งประสงค์ และเสริมสร้างให้ผู้เข้ารับการอบรมมีพฤติกรรมที่ดีงามตามหลักศาสนา

(๓) เพื่อให้ผู้เข้ากิจกรรมค่ายฯ เกิดภูมิคุ้มกันที่ดีกับตนเองสามารถนำหลักธรรมทางศาสนาไปประยุกต์ใช้ในชีวิตประจำวันได้

(๔) เพื่อให้ผู้เข้าร่วมกิจกรรมค่ายๆ ได้ตระหนักถึงความสำคัญและมารยาทของการเป็นคนดี

**๕. เป้าหมาย/ผลผลิต**

เด็กและเยาวชน หมู่ที่ ๔

**6. พื้นที่ดำเนินการ**

ตำบลนาเคียน อำเภอเมืองนครศรีธรรมราช จังหวัดนครศรีธรรมราช

**7. วิธีดำเนินการ**

(๑) เสนอโครงการและขออนุมัติโครงการให้ผู้บริหารพิจารณา

(๒) แต่งตั้งคณะกรรมการและวางแผนการดำเนินงาน

(๓) ประชุมคณะทำงานเพื่อวางแผนดำเนินงาน

(๔) ติดต่อประสานงานหน่วยงานที่เกี่ยวข้อง

(5) จัดเตรียมวัสดุอุปกรณ์ที่จำเป็นต้องใช้ และดำเนินการตามแผนงานที่กำหนดไว้

(6) ติดตามและประเมินผลการดำเนินงาน

**8. ระยะเวลาในการดำเนินการ**

4 ปี (ปีงบประมาณ พ.ศ. 25๖๑-๒๕๖๔)

**๙. งบประมาณ**

เบิกจ่ายข้อบัญญัติงบประมาณรายจ่ายประจำปีงบประมาณ ๒๕๖๑-๒๕๖๔ ของสำนักงานปลัดองค์การบริหารส่วนตำบลนาเคียน ด้านบริการชุมชนและสังคม แผนงานการศาสนาวัฒนธรรมละนันทนาการ งานศาสนาและวัฒนธรรมท้องถิ่น หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะหมวดรายจ่ายอื่น ๆ จำนวน ๑๐๐,๐๐๐.- บาท

**1๐. ตัวชี้วัด/ผลลัพธ์**

21

(1) ผู้เข้ากิจกรรมค่ายฯ ได้เรียนรู้และฝึกปฏิบัติตามวิถีทางศาสนาที่ถูกต้อง

(2) ผู้เข้ากิจกรรมค่ายฯมีพฤติกรรมที่ดีงามตามหลักมารยาทของศาสนา

(3) ผู้เข้ากิจกรรมค่ายฯ เกิดภูมิคุ้มกันที่ดี ทำให้สังคมสงบสุข

**ลำดับที่ 9**

**1. ชื่อโครงการ :** โครงการเยาวชนนาเคียนโตไปไม่โกง ประจำปีงบประมาณ พ.ศ. 2561 - 2564

**2. หลักการและเหตุผล**

ในปัจจุบันการทุจริตคอร์รัปชั่นเป็นปัญหาที่ทำลายสังคมและฝังรากลึกอย่างรุนแรง เป็นปัญหาที่สะท้อนวิกฤตการณ์ด้านคุณธรรมจริยธรรมของคนในสังคม ซึ่งการแก้ไขปัญหาดังกล่าวต้องเริ่มจากคนในสังคมต้องมีค่านิยมในการซื่อสัตย์สุจริต ไม่ยอมรับการทุจริตทุกรูปแบบ ซึ่งสมควรอย่างยิ่งที่ต้องร่วมกันปลูกฝังค่านิยมดังกล่าวให้แก่เด็กและเยาวชน ซึ่งจะเป็นกำลังสำคัญในการพัฒนาสังคมและประเทศ ต่อไป องค์การบริหารส่วนตำบลนาเคียน ในฐานะองค์กรปกครองส่วนท้องถิ่น ที่มีอำนาจหน้าที่ในการส่งเสริมการศึกษา ศาสนา วัฒนธรรม ส่งเสริมการพัฒนาสตรี เด็ก เยาวชน ผู้สูงอายุ และผู้พิการตามมาตรา 67(5) แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ประกอบกับมาตรา 16 (9)และ(10) แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542

องค์การบริหารส่วนตำบลนาเคียน โดยคณะผู้บริหารได้ตระหนักและเห็นความสำคัญของปัญหาดังกล่าว จึงได้จัดโครงการเยาวชนนาเคียนโตไปไม่โกง เพื่อเป็นการปลูกฝังค่านิยมความซื่อสัตย์สุจริตให้แก่เยาวชน เติบโตขึ้นเป็นพลเมืองที่คุณภาพเป็นกำลังสำคัญในการพัฒนาประเทศ ต่อไป

**3. วัตถุประสงค์**

3.1 เพื่อส่งเสริม สนับสนุนและปลูกฝังให้เยาวชนมีความซื่อสัตย์สุจริต

3.2 เพื่อสร้างภูมิคุ้มกันทางสังคมให้เยาวชน ไม่ยอมรับพฤติกรรมทุจริตคอร์รัปชั่นและการโกงทุกรูปแบบ

**4. ตัวชี้วัด/ผลลัพธ์**

ตัวชี้วัด

เยาวชนในศูนย์พัฒนาเด็กเล็กขององค์การบริหารส่วนตำบลนาเคียน จำนวน 100 คน

ผลลัพธ์

เยาวชนได้รับการปลูกฝังค่านิยมเกี่ยวกับการซื่อสัตย์สุจริต และปฏิเสธการโกงทุกรูปแบบ

**5. พื้นที่ดำเนินการ**

ศูนย์พัฒนาเด็กเล็ก ในสังกัดองค์การบริหารส่วนตำบลนาเคียน

**6. วิธีดำเนินการ**

(1) ขออนุมัติจัดทำโครงการ

(2) แต่งตั้งคณะกรรมการดำเนินงาน

(3) ดำเนินการตามโครงการ

(4) สรุปผลการดำเนินการตามโครงการ

22

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดองค์การบริหารส่วนตำบลนาเคียน

**10. ตัวชี้วัด/ผลลัพธ์**

(1) เยาวชนได้รับการปลูกฝังให้เป็นคนดีมีคุณธรรม จริยธรรม มีความซื่อสัตย์สุจริต

(2) เยาวชนมีภูมิคุ้มกันทางสังคม ไม่ยอมรับพฤติกรรมทุจริตคอรัปชั่นและการโกงทุกรูปแบบ

(3) เยาวชนมีจิตสาธารณะ รักษาผลประโยชน์ของส่วนร่วม

**มิติที่ 2 การบริหารราชการเพื่อป้องกันการทุจริต**

2.1 แสดงเจตจำนงทางการเมืองในด้านการต่อต้านการทุจริตของผู้บริหาร

**ลำดับที่ 1**

**1. ชื่อกิจกรรม :** กิจกรรมประกาศเจตจำนงต่อต้านการทุจริตของผู้บริหารองค์การบริหารส่วนตำบล

นาเคียน

**2. หลักการและเหตุผล**

คณะกรรมการ ป.ป.ช. ได้จัดทำยุทธศาสตร์ชาติว่าด้วยการป้องกันและปราบปรามการทุจริต ซึ่งมุ่งสู่การเป็นประเทศที่มีมาตรฐานทางคุณธรรมจริยธรรมเป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริต ประพฤติมิชอบ

ดังนั้น จึงมีความจำเป็นที่ผู้บริหารองค์การบริหารส่วนตำบลนาเคียน จะได้แสดงเจตจำนงทางการเมืองในการต่อต้านการทุจริตอย่างเห็นชัดเป็นรูปธรรม โดยการบริหารราชการด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือธรรมาภิบาล ต่อไป

**3. วัตถุประสงค์**

เพื่อแสดงเจตจำนงทางการเมืองในการต่อต้านการทุจริตของผู้บริหารองค์การบริหารส่วนตำบลนาเคียน ด้วยการจัดทำแผนปฏิบัติการป้องกันการทุจริต 4 ปี (พ.ศ. 2561 – 2564)

**4. เป้าหมาย/ผลผลิต**

(1) ประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

23

(2) มีการประกาศเจตจำนงการต่อต้านการทุจริตของผู้บริหาร

(3) มีแผนปฏิบัติการป้องกันการทุจริต 4 ปี (พ.ศ. 2561 – 2564) ขององค์การบริหารส่วนตำบลนาเคียน

**5. พื้นที่ดำเนินการ**

องค์การบริหารส่วนตำบลนาเคียน อำเภอเมืองนครศรีธรรมราช จังหวัดนครศรีธรรมราช

**6. วิธีดำเนินการ**

(1) ประกาศเจตจำนงทางการเมืองในการต่อต้านการทุจริตของผู้บริหารองค์การบริหารส่วนตำบลนาเคียน

(2) ประชุมหน่วยงาน/บุคคลที่เกี่ยวข้อง

(3) จัดตั้งคณะทำงานการจัดทำแผนปฏิบัติการป้องกันการทุจริต

(4) ประชุมคณะทำงานจัดทำแผนปฏิบัติการป้องกันการทุจริต

(5) จัดทำแผนปฏิบัติการป้องกันการทุจริต

(6) ประกาศใช้แผนปฏิบัติการป้องกันการทุจริต

(7) ดำเนินการตามแผนปฏิบัติการป้องกันการทุจริต

(8) รายงานผลการดำเนินงาน

**7. ระยะเวลาดำเนินการ**

4 ปี (พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดองค์การบริหารส่วนตำบลนาเคียน

**10. ตัวชี้วัด/ผลลัพธ์**

- การบริหารราชการขององค์การบริหารส่วนตำบลนาเคียน มีความโปร่งใส ประชาชนเกิดความเชื่อมั่นในองค์กรปกครองส่วนท้องถิ่น

**2.2 มาตรการสร้างความโปร่งใสในการปฏิบัติราชการ**

**ลำดับที่ 2**

**1. ชื่อมาตรการ :** มาตรการออกคำสั่งมอบหมายของนายกองค์การบริหารส่วนตำบลนาเคียน

ปลัดองค์การบริหารส่วนตำบลและหัวหน้าส่วนราชการ

**2. หลักการและเหตุผล**

องค์การบริหารส่วนตำบลนาเคียน เป็นหน่วยงานบริหารราชการส่วนท้องถิ่น ที่มีความใกล้ชิดกับประชาชนมากที่สุด มีอำนาจหน้าที่จัดทำบริการสาธารณะให้แก่ประชาชนในพื้นที่ โดยใช้หลักการบริหารกิจการบ้านเมืองที่ดี เพื่อให้เกิดประโยชน์สุขของประชาชน จึงมีความจำเป็นต้องมีการมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงาน ระดับกองและฝ่าย ต่าง ๆ เพื่อความสะดวกของประชาชนผู้ขอรับบริการ ได้รับบริการที่รวดเร็วมีประสิทธิภาพ ประชาชนเกิดความเชื่อมั่นในการปฏิบัติราชการของหน่วยงาน

ดังนั้น เพื่อให้การบริหารราชการขององค์การบริหารส่วนตำบลนาเคียน เป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขความยุ่งยากเกินจำเป็นให้กับประชาชนผู้มาใช้บริการ จึงจำเป็นต้องมีมาตรการมอบหมายอำนาจหน้าที่ของนายกองค์การบริหารส่วนตำบลนาเคียน ปลัดองค์การบริหารส่วนตำบลนาเคียน และหัวหน้าส่วนราชการ ขึ้น

24

**3. วัตถุประสงค์**

(1) เพื่อเป็นการลดขั้นตอนการปฏิบัติงานทำให้ประชาชนผู้มาใช้บริการได้รับความสะดวกในการติดต่อราชการ

(2) เพื่อให้ประชาชนมีความพึงพอใจในการปฏิบัติงานขององค์การบริหารส่วนตำบล

(3) เพื่อเป็นการกระจายอำนาจการตัดสินใจในการสั่งการ อนุมัติ อนุญาต ของผู้บังคับบัญชาทุกระดับ

**4. เป้าหมาย/ผลผลิต**

จัดทำคำสั่งมอบหมายงานของนายกองค์การบริหารส่วนตำบลนาเคียน ปลัดองค์การบริหารส่วนตำบลนาเคียน และหัวหน้าส่วนราชการ เพื่อลดขั้นตอนการปฏิบัติราชการและไม่สร้างภาระเกินจำเป็นให้กับประชาชนผู้ขอรับบริการ

**5. พื้นที่ดำเนินการ**

องค์การบริหารส่วนตำบลนาเคียน อำเภอเมืองนครศรีธรรมราช จังหวัดนครศรีธรรมราช

**6. วิธีดำเนินการ**

(1) ออกคำสั่งมอบหมายงานในการสั่งการ อนุญาต อนุมัติ ตามที่กฎหมายหรือระเบียบให้อำนาจไว้

(2) จัดทำบันทึกแจ้งเวียนให้ทุกส่วนราชการและผู้ที่เกี่ยวข้องทราบ

(3) จัดทำประกาศ และประชาสัมพันธ์ให้ประชาชนในพื้นที่ทราบ

**7. ระยะเวลาดำเนินการ**

4 ปี (พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดองค์การบริหารส่วนตำบลนาเคียน

**10. ตัวชี้วัด/ผลลัพธ์**

(1) ประชาชนผู้รับบริการเกิดความพอใจในการติดต่อราชการ

(2) ประชาชนเกิดความเชื่อมั่นในการปฏิบัติราชการขององค์การบริหารส่วนตำบลนาเคียน

**ลำดับที่ 3**

25

**1. ชื่อมาตรการ :**  มาตรการสร้างความโปร่งใสในการบริหารงานบุคคล (ถือปฏิบัติตามระเบียบ)

**2. หลักเกณฑ์และเหตุผล**

พนักงานองค์การบริหารส่วนตำบลและพนักงานจ้างขององค์การบริหารส่วนตำบลนาเคียนเป็นบุคลากรที่มีความสำคัญต่อองค์กร โดยการขับเคลื่อนการบริหารงานบุคคลให้มีศักยภาพ โดยมุ่งผลสัมฤทธิ์ของงานให้เกิดประโยชน์ต่อองค์กร และประชาชนการพัฒนางานขององค์กรจะบรรลุผลได้ต้องเริ่มมาจากบุคลากรผู้ปฏิบัติงาน ซึ่งเป็นปัจจัยสำคัญในการพัฒนางานให้มีคุณภาพ จะต้องมีมาตรฐานในการทำงานที่เป็นรูปธรรมชัดเจน และมีมาตรการในการทำงานที่โปร่งใส สามารถตรวจสอบการทำงาน ต่อไป

ดังนั้น เพื่อเป็นการส่งเสริมการพัฒนาคุณภาพการบริหารงานบุคคลให้มีประสิทธิภาพ เป็นไปตามหลักคุณธรรม จริยธรรมในการทำงาน มีความโปร่งใส และตรวจสอบการทำงานได้ จึงได้จัดให้มีมาตรการสร้างความโปร่งใสในการบริหารงานบุคคลขึ้น

**3. วัตถุประสงค์**

(1) เพื่อกำหนดมาตรการด้านความโปร่งใสในการบริหารบุคคลขององค์การบริหารส่วนตำบลนาเคียน

(2) เพื่อให้การปฏิบัติงานบุคลากรมีรูปแบบ ขั้นตอนการปฏิบัติงานที่ถูกต้อง โปร่งใสสามารถตรวจสอบได้

(3) เพื่อเป็นการป้องกันการทุจริตในการแสวงหาประโยชน์จากการปฏิบัติงานด้านบริหารงานบุคคล

(4) เพื่อปรับปรุงกลไกการปฏิบัติราชการด้านบริการงานบุคคลขององค์การบริหารส่วนตำบลนาเคียน ให้มีประสิทธิภาพได้คนดี คนเก่งเข้ามาทำงาน

**4. เป้าหมาย/ผลผลิต**

จัดทำมาตรการด้านการบริหารบุคคลขององค์การบริหารส่วนตำบล จำนวน 1 มาตรการ

**5. พื้นที่ดำเนินการ**

องค์การบริหารส่วนตำบลนาเคียน อำเภอเมืองนครศรีธรรมราช จังหวัดนครศรีธรรมราช

**6. วิธีดำเนินการ**

(1) กำหนดหลักเกณฑ์การบริหารงานบุคคลในเรื่องการบรรจุ แต่งตั้ง โยกย้าย โอนเลื่อนตำแหน่ง/เงินเดือน ตามประกาศคณะกรรมการพนักงานองค์การบริหารส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล

(2) นำหลักเกณฑ์การบริหารงานบุคคลมากำหนดเป็นมาตรการในการปฏิบัติงานบุคคล

(3) ประกาศเผยแพร่มาตรการการบริหารงานบุคคล

(4) ดำเนินการบริหารงานบุคคลตามหลักธรรมาภิบาล

(5) สรุปผลการดำเนินการบริหารงาน

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

26

**9. ผู้รับผิดชอบ**

สำนักปลัดองค์กาบริหารส่วนตำบลนาเคียน

**10. ตัวชี้วัด/ผลลัพธ์**

(1) เจ้าหน้าที่บริหารงานบุคคลสามารถปฏิบัติงานเป็นไปตามมาตรฐานและหลักธรรมาภิบาล

(2) บุคลากรขององค์การบริหารส่วนตำบลนาเคียนมีความพึงพอใจต่อระบบและมาตรฐานการบริหารงานบุคคล

(3) การบริหารงานบุคคลขององค์การบริหารส่วนตำบลนาเคียนมีความโปร่งใส สามารถป้องกันการทุจริตของเจ้าหน้าที่

**2.3 มาตรการใช้ดุลพินิจและให้อำนาจหน้าที่ให้เป็นไปตามหลักการบริหารกิจการบ้านเมืองที่ดี**

**ลำดับที่ 4**

**1. ชื่อกิจรรม :** กิจกรรมการลดขั้นตอนการปฏิบัติงาน

**2. หลักการและเหตุผล/ที่มาของโครงการ**

พระราชกฤษฎีกาว่าด้วยหลักการบริหารจัดการบ้านเมืองที่ดี พ.ศ. 2546 มาตรา 52 กำหนดให้องค์กรปกครองท้องถิ่น จัดทำหลักเกณฑ์การบริหารกิจการบ้านเมืองที่ดี โดยอย่างน้อยต้องมีหลักเกณฑ์การบริหารกิจการบ้านเมืองที่ดี โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงาน การอำนวยความสะดวกและตอบสนองความต้องการของประชาชนตลอดจนจัดให้มีการรับฟังและสำรวจความคิดเห็นของประชาชนผู้รับบริการ เพื่อปรับปรุงการบริหารงานให้สอดคล้องกับความต้องการของประชาชนมากที่สุด ประกอบกับในปีที่ผ่านมาได้มีการประเมินองค์กรปกครองส่วนท้องถิ่นที่มีการบริหารกิจการที่ดี และได้ดำเนินการตามโครงการดังกล่าวอย่างต่อเนื่องทุกปีนั้น

เพื่อให้การประเมินบริหารจัดการบ้านเมืองที่ดีเป็นไปด้วยความเรียบร้อยเกิดประโยชน์สุขต่อประชาชน สามารถลดขั้นตอนการปฏิบัติงานและตอบสนองความต้องการของประชาชนได้อย่างแท้จริง หรืออย่างน้อยมีผลการประเมินไม่ต่ำกว่าปีที่ผ่านมา องค์การบริหารส่วนตำบลนาเคียน จึงได้จัดทำโครงการปรับปรุงกระบวนการทำงานหรือลดขั้นตอนการทำงานหรือการบริการ เพื่อตอบสนองความต้องการของประชาชนโดยยึดกรอบแนวทางการพัฒนาการบริหารจัดการที่ดี

**3. วัตถุประสงค์**

(1) เพื่อลดขั้นตอนในการปฏิบัติงานการบริการประชาชน

(2) เพื่ออำนวยความสะดวกและตอบสนองความต้องการของประชาชน

(3) เพื่อรับฟังและสำรวจความคิดเห็นของประชาชนผู้รับบริการ

(4) เพื่อปรับปรุงและเพิ่มประสิทธิภาพในการให้บริการประชาชน

**4. เป้าหมาย/ผลผลิต**

27

(1) เพื่อลดขั้นตอนในการทำงานขององค์การบริหารส่วนตำบลนาเคียนมีความคล่องตัว

(2) ประชาชนผู้มารับบริการเกิดความพึงพอใจในการปฏิบัติราชการ

(3) ผู้บังคับบัญชามอบอำนาจการตัดสินใจเกี่ยวกับการสั่งการ อนุญาต การอนุมัติ และการปฏิบัติราชการใด ๆ ไปสู่ผู้ใต้บังคับบัญชาซึ่งมีหน้าที่รับผิดชอบในการดำเนินการเรื่องนั้น โดยตรง

**5. พื้นที่ดำเนินการ**

องค์การบริหารส่วนตำบลนาเคียน อำเภอเมืองนครศรีธรรมราช จังหวัดนครศรีธรรมราช

**6. วิธีดำเนินการ**

(1) แต่งตั้งคณะกรรมการปรับปรุงขั้นตอนและระยะเวลาการปฏิบัติราชการ

(2) ประชุมคณะกรรมการเพื่อสำรวจงานบริการที่องค์การบริหารส่วนตำบลนาเคียนต้องปฏิบัติ ปรับปรุง ขั้นตอนและระยะเวลาในการให้บริการที่สามารถปฏิบัติได้จริงและพิจารณางานในภารกิจว่าเรื่องใด ที่ผู้บังคับบัญชาสามารถมอบอำนาจการตัดสินใจเกี่ยวกับการสั่งการ การอนุญาต การอนุมัติ หรือการปฏิบัติราชการใด ๆ ให้แก่ผู้ใต้บังคับบัญชา

(3) ประกาศลดขั้นตอนและระยะเวลาการปฏิบัติราชการ และประกาศกระบวนงานบริการประชาชนที่นายกองค์การบริหารส่วนตำบล มอบอำนาจให้รองนายกองค์การบริหารส่วนตำบลหรือปลัดองค์การบริหารส่วนตำบลให้ประชาชนทราบโดยทั่วไปพร้อมทั้งจัดทำแผนภูมแสดงขั้นตอนและระยะเวลาการปฏิบัติราชการให้ประชาชนทราบ

(4) มีระบบการรับฟังข้อร้องเรียนหรือมีการสอบถามจากภาคประชาชน และนำผลดังกล่าวมาปรับปรุงการปฏิบัติราชการ

(5) รายงานผลการปฏิบัติงาน ความคิดเห็นและอุปสรรคต่าง ๆ ให้นายกองค์การบริหารส่วนตำบลและผู้บริหารทราบ

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2562)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดองค์การบริหารส่วนตำบลนาเคียน

**10. ตัวชี้วัด/ผลลัพธ์**

(1) ประชาชนได้รับความสะดวก รวดเร็วในการติดต่อขอรับบริการ และมีความพึงพอใจในการให้บริการของเจ้าหน้าที่

(2) การปฎิบัติราชการมีความคล่องตัว และบุคลากรมีความกระตือรือร้นในการปฏิบัติงาน

(3) ประชาชนเกิดความเชื่อมั่นในการปฎิบัติราชการขององค์การบริหารส่วนตำบลนาเคียน

**ลำดับที่ 5**

**1. ชื่อมาตรการ :** มาตรการการมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ

**2. หลักการและเหตุผล**

28

การมอบอำนาจหน้าที่ให้กับผู้ใต้บังคับบัญชาในการบริหารงานในด้านต่าง ๆ ภายในองค์กรนั้นก็เพื่อเป็นการช่วยเพิ่มประสิทธิภาพของการปฏิบัติงานให้เกิดความคล่องตัว รวดเร็ว ซึ่งการพิจารณาเลือก/มอบหมายภารกิจและขอบข่ายของความรับผิดชอบที่จะมอบหมายให้ผู้ใต้บังคับบัญชา จะพิจารณาถึงความสำคัญ คุณสมบัติ ความรู้ ความสามารถในการที่จะดำเนินการเรื่องนั้นเป็นอย่างดี ด้วยความรอบคอบและเหมาะสม เพื่อให้การบริหารงานก่อให้เกิดประโยชน์สูงสุดแก่ราชการ

ดังนั้น การดำเนินการของหน่วยงานต้องมีการปรับให้เข้ากับสภาพสังคมและทันต่อสถานการณ์ ที่การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การกระจายอำนาจการตัดสินใจ การอำนวยความสะดวกและการตอบสนองความต้องการของประชาชน แต่ทั้งนี้ต้องมีผู้รับผิดชอบต่อผลงาน ซึ่งเป็นหลักการบริหารกิจการบ้านเมืองที่ดี

**3. วัตถุประสงค์**

เพื่อให้การบริหารราชการขององค์การบริหารส่วนตำบลนาเคียน ภายใต้กรอบอำนาจหน้าที่ตามกฎหมายกำหนดให้เป็นไปอย่างมีประสิทธิภาพ รวดเร็วและเกิดประโยชน์สูงสุดแก่ราชการ

**4. เป้าหมาย/ผลผลิต**

คณะผู้บริหารองค์การบริหารส่วนตำบลนาเคียน ปลัดองค์การบริหารส่วนตำบล หรือหัวหน้าส่วนราชการ

**5. พื้นที่ดำเนินการ**

องค์การบริหารส่วนตำบลนาเคียน อำเภอเมืองนครศรีธรรมราช จังหวัดนครศรีธรรมราช

**6. วิธีดำเนินการ**

(1) จัดทำบันทึกเสนอเพื่อพิจารณาอนุมัติ อนุญาต สั่งการ แต่งตั้ง มอบหมาย เพื่อลดขั้นตอนการปฏิบัติงาน

(2) ดำเนินการออกคำสั่งฯ

(3) สำเนาคำสั่งฯ แจ้งคณะผู้บริหารองค์การบริหารส่วนตำบล ปลัดองค์การบริหารส่วนตำบล หรือหัวหน้าส่วนราชการทุกส่วนที่ได้รับมอบหมายทราบ

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกส่วนราชการในสังกัดองค์การบริหารบริหารส่วนตำบลนาเคียน

**10 ตัวชี้วัด/ผลลัพธ์**

การบริหารราชการการดำเนินงานการปฏิบัติงานเกิดความคล่องตัวและรวดเร็ว ตลอดจนการอำนวยความสะดวกและการให้บริการประชาชน/บริการสาธารณะได้อย่างมีประสิทธิภาพ

29

29

**ลำดับที่ 6**

**1. ชื่อมาตรการ :** มาตรการมอบอำนาจของนายกองค์การบริหารส่วนตำบลนาเคียน

**2. หลักการและเหตุผล**

ตามพระราชบัญญัติองค์การบริหารส่วนตำบล พ.ศ. 2545 และที่แก้ไขเพิ่มเติมถึงฉบับปัจจุบัน ได้บัญญัติเกี่ยวกับอำนาจหน้าที่ของนายกองค์การบริหารส่วนตำบล ไว้ในระเบียบ กฎหมายหลายฉบับ ซึ่งการที่นายกองค์การบริหารส่วนตำบลจะดำเนินการในเรื่องต่าง ๆ แต่เพียงผู้เดียวอาจทำให้การบริหารราชการขององค์การบริหารส่วนตำบลนาเคียนเกิดความไม่คล่องตัว ส่งผลกระทบต่อประชาชนผู้เข้ารับอาจไม่ได้รับความสะดวกจากการขอรับบริการ ดังนั้น เพื่ออำนวยความสะดวกให้กับประชาชนผู้ขอรับบริหาร องค์การบริหารส่วนตำบลนาเคียน จึงได้กำหนดมาตรการให้มีการมอบอำนาจของนายกองค์การบริหารส่วนตำบลนาเคียน ให้รองนายกองค์การบริหารส่วนตำบลนาเคียน ปลัดองค์การบริหารส่วนตำบลนาเคียน ได้ปฏิบัติราชการแทนนายกองค์การบริหารส่วนตำบลนาเคียน

**3. วัตถุประสงค์**

(1) เพื่อให้เกิดความคล่องตัวในการบริหารราชการขององค์การบริหารส่วนตำบลนาเคียน

(2) เพื่อให้การใช้อำนาจตามระเบียบ กฎหมาย ตลอดจนดุลพินิจ ของนายกองค์การบริหารส่วนตำบลเป็นไปอย่างรอบคอบ ไม่เกิดความเสียหายแก่ราชการ

(3) ประชาชนหรือผู้มาติดต่อราชการเกิดความสะดวกในการขอรับบริการจากองค์การบริหารส่วนตำบล ทำให้ประชาชนเกิดความเชื่อมั่นในองค์กรปกครองส่วนท้องถิ่น

**4. เป้าหมาย/ผลผลิต**

มีการออกคำสั่งมอบหมายอำนาจหน้าที่ของนายกองค์การบริหารส่วนตำบลให้กับรองนายกองค์การบริหารส่วนตำบล ปลัดองค์การบริหารส่วนตำบล เป็นต้น

**5. พื้นที่ดำเนินการ**

องค์การบริหารส่วนตำบลนาเคียน อำเภอเมืองนครศรีธรรมราช จังหวัดนครศรีธรรมราช

**6. วิธีดำเนินการ**

(1) รวบรวมอำนาจหน้าที่ของนายกองค์การบริหารส่วนตำบลเสนอนายกองค์การบริหารส่วนตำบลเพื่อพิจารณามอบอำนาจ

(2) ออกคำสั่งมอบหมายหน้าที่ของนายกองค์การบริหารส่วนตำบลให้รองนายกองค์การบริหารส่วนตำบล ปลัดองค์การบริหารส่วนตำบล ปฏิบัติหน้าที่แทน

(3) ประชาสัมพันธ์คำสั่งมอบอำนาจของนายกองค์การบริหารส่วนตำบลให้ประชาชนทราบ

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดองค์การบริหารส่วนตำบลนาเคียน

**10. ตัวชี้วัด/ผลลัพธ์**

30

ร้อยละ 80 ของเป้าหมายดำเนินการแล้วเสร็จ

**2.4 การเชิดชูเกียรติแก่หน่วยงาน/บุคคลในการดำเนินกิจการการประพฤติปฏิบัติตนให้เป็นที่ประจักษ์**

**ลำดับที่ 7**

**1. ชื่อกิจกรรม :** กิจกรรมยกย่องและเชิดชูเกียรติพนักงานสังกัดองค์การบริหารส่วนตำบลนาเคียน

**2. หลักการและเหตุผล/ที่มาของโครงการ**

พนักงานองค์การบริหารส่วนตำบล ลูกจ้างประจำและพนักงานจ้าง ขององค์การบริหารส่วนตำบลนาเคียน เป็นผู้มีบทบาทสำคัญและเป็นกลไกหลักของประเทศในการให้บริการสาธารณะ เพื่อตอบสนองความต้องการของประชาชนในท้องถิ่น ทั้งยังมีหน้าที่และความรับผิดชอบสำคัญในอันที่จะบำบัดทุกข์บำรุงสุข และสร้างคุณภาพชีวิตที่ดีให้แก่ประชาชนตำบลนาเคียน ซึ่งองค์การบริหารส่วนตำบลนาเคียน ได้จัดทำประกาศมาตรฐานทางคุณธรรมและจริยธรรมของพนักงาน ลูกจ้างประจำ และพนักงานจ้าง จึงเห็นสมควรจัดทำกิจกรรมยกย่องและเชิดชูเกียรติพนักงานสังกัดองค์การบริหารส่วนตำบลนาเคียน

**3. วัตถุประสงค์**

(1) เพื่อยกย่องเชิดชูเกียรติพนักงานองค์การบริหารส่วนตำบลนาเคียนผู้มีคุณธรรมและจริยธรรมในการปฏิบัติราชการและให้บริการประชาชนดีเด่น

(2) เพื่อเป็นขวัญกำลังใจในการปฏิบัติราชการ

(3) เพื่อเป็นแบบอย่างที่ดีให้กับพนักงานองค์การบริหารส่วนตำบล

**4. เป้าหมาย/ผลผลิต**

(1) คัดเลือกพนักงานองค์การบริหารส่วนตำบล ลูกจ้างประจำ และพนักงานจ้าง ขององค์การบริหารส่วนตำบลนาเคียน ผู้มีคุณธรรมและจริยธรรมในการปฏิบัติราชการและให้บริการประชาชนดีเด่น

(2) คัดเลือกพนักงานองค์การบริหารส่วนตำบล ลูกจ้างประจำ และพนักงานจ้าง ผู้มีคุณธรรมและจริยธรรมในการปฏิบัติราชการดีเด่น ปีละ 1 ครั้ง

**5. พื้นที่ดำเนินการ**

องค์การบริหารส่วนตำบลนาเคียน อำเภอเมืองฯ จังหวัดนครศรีธรรมราช

**6. วิธีดำเนินการ**

(1) เสนอกิจกรรมเพื่อพิจารณาขออนุมัติจากผู้บริหารท้องถิ่น

(2) เพื่อให้พนักงานองค์การบริหารส่วนตำบลนาเคียน ได้รับทราบกิจกรรมและวัตถุประสงค์ของกิจกรรมฯ

(3) แต่งตั้งคณะกรรมการฯ และผู้ที่เกี่ยวข้องเพื่อกำหนดหลักเกณฑ์คัดเลือกพนักงาน ลูกจ้างประจำ และพนักงานจ้าง ผู้มีคุณธรรมและจริยธรรมในการปฏิบัติราชการและให้บริการประชาชน

(4) ประชุมคณะกรรมการฯ คัดเลือก

(5) ดำเนินการตามกิจกรรม

(6) ประเมินผลและสรุปผลการจัดทำกิจกรรม

(7) จัดให้มีการเผยแพร่ ประชาสัมพันธ์ยกย่องเชิดชูเกียรติบุคคลที่ได้รับการยกย่องให้เป็นที่ประจักษ์ผ่านทางสื่อช่องทางต่าง ๆ

31

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดองค์การบริหารส่วนตำบลนาเคียน

**10. ตัวชี้วัด/ผลลัพธ์**

จำนวนหน่วยงาน/บุคคลที่ได้รับการยกย่องเชิดชูเกียรติ

**2.5 มาตรการจัดการในกรณีได้ทราบหรือรับจ้างหรือตรวจสอบพบการทุจริต**

**ลำดับที่ 8**

**1. ชื่อมาตรการ :** มาตรการ “จัดทำข้อตกลงการปฏิบัติราชการ”

**2. หลักการและเหตุผล**

การประเมินคุณธรรมและความโปร่งใสในการดำเนินงานของหน่วยงานภาครัฐได้กำหนดดัชนีในการประเมินที่คำนึงถึงหลักธรรมาภิบาล จรรยาบรรณสากล และวัฒนธรรมของประเทศไทยเป็นหลักรวมถึงข้อเท็จจริงของการทุจริตที่เกิดขึ้นจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่าง ๆ ที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร และสิ่งที่สำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กร ที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชนและประเทศเกิดความตระหนักถึงภัยจากการทุจริตและไม่ยอมรับการทุจริตทุกรูปแบบ

ดังนั้น องค์การบริหารส่วนตำบลนาเคียน จึงได้จัดทำมาตรการ “จัดทำข้อตกลงการปฏิบัติราชการที่กำหนดดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี เพื่อเป็นการพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น

**3. วัตถุประสงค์**

(1) เพื่อให้บุคลากรปฏิบัติราชการด้วยความซื่อสัตย์ สุจริต มีจริยธรรมและคุณธรรม

(2) เพื่อให้ทุกส่วนราชการ (สำนัก/กอง) นำไปยึดถือปฏิบัติ

(3) เพื่อเสริมสร้างวัฒนธรรมองค์กรที่มีความโปร่งใส มีคุณธรรม

**4. เป้าหมาย/ผลผลิต**

บุคลากรในองค์กรปฏิบัติตามเกณฑ์ตัวชี้วัดข้อตกลงการปฏิบัติราชการ

**5. พื้นที่ดำเนินการ**

32

องค์การบริหารส่วนตำบลนาเคียน อำเภอเมืองฯ จังหวัดนครศรีธรรมราช

**6. วิธีดำเนินการ**

(1) จัดทำข้อตกลงในการปฏิบัติราชการของทุกส่วนราชการระหว่างส่วนราชการกับผู้บริหารท้องถิ่นในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี

(2) รวบรวมรายงานข้อตกลงการปฏิบัติราชการของทุกส่วนราชการเสนอผู้บริหารทราบ

(3) ประชาสัมพันธ์พร้อมแจ้งให้ทุกส่วนราชการถือปฏิบัติ

**7.ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกส่วนราชการ (สำนัก/กอง) สังกัดองค์การบริหารส่วนตำบลนาเคียน

**10. ตัวชี้วัด/ผลลัพธ์**

มีการจัดทำบันทึกข้อตกลงการปฏิบัติราชการ

**มิติที่ 3 การส่งเสริมบทบาทและการมีส่วนร่วมของภาคประชาชน**

3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน

**ลำดับที่ 1**

**1. ชื่อโครงการ :** โครงการปรับปรุงศูนย์ข้อมูลข่าวสาร องค์การบริหารส่วนตำบลนาเคียน

**2. หลักการและเหตุผล**

การให้ประชาชนมีโอกาสกว้างขวางในการได้รับข้อมูลข่าวสารเกี่ยวกับการดำเนินการต่างๆของรัฐเป็นสิ่งจำเป็นเพื่อประชาชนสามารถแสดงความคิดเห็นและใช้สิทธิทางการเมืองได้โดยถูกต้องกับความจริงอันเป็นการส่งเสริมให้มีความรู้แก่ประชาชนมากยิ่งขึ้น สมควรกำหนดให้ประชาชนมีสิทธิได้รู้ข้อมูลข่าวสารของราชการ โดยมีข้อยกเว้นอันไม่ต้องเปิดเผยที่แจ้งชัดและจำกัดเฉพาะข้อมูลข่าวสารที่หากเปิดเผยแล้วจะเกิดความเสียหายต่อประเทศชาติ หรือต่อประโยชน์ที่สำคัญของเอกชน ทั้งนี้ เพื่อพัฒนาระบอบประชาธิปไตยให้มั่นคงและจะยังผลให้ประชาชนมีโอกาสรู้ถึงสิทธิหน้าที่ของตนอย่างเต็มที่ เพื่อที่จะปกป้องรักษาประโยชน์ของตนประการหนึ่งกับสมควรคุ้มครองสิทธิส่วนบุคคลในส่วนที่เกี่ยวข้องกับข้อมูลข่าวสารของราชการไปพร้อมอีกประการหนึ่ง

ศูนย์ข้อมูลข่าวสารขององค์การบริหารส่วนตำบลนาเคียน จึงจำเป็นต้องมีข้อมูลข่าวสารที่ถูกต้อง ทันสมัยเป็นปัจจุบัน ทันต่อความต้องการของผู้ใช้บริการ ดังนั้น การพัฒนาและปรับปรุงระบบสารสนเทศและการจัดสถานที่ที่เหมาะสม จึงมีความจำเป็นที่ต้องมีการพัฒนา เพื่อประสานเชื่อมโยงและสามารถบรรลุผลสำเร็จในเป้าหมายสูงสุดเดียวกันร่วมกัน เพื่อประโยชน์ต่อการปฏิบัติงานราชการและบริการประชาชน

**3. วัตถุประสงค์**

33

(๑) เพื่ออำนวยความสะดวกให้กับประชาชนที่มาใช้บริการศูนย์ข้อมูลข่าวสาร

(2) เพื่อเพิ่มประสิทธิภาพในการจัดเก็บเอกสารให้เป็นระบบ

(3) เพื่อรองรับประชาชนที่มาติดต่อขอข้อมูลข่าวสาร

**4. เป้าหมาย/ผลผลิต**

ศูนย์ข้อมูลข่าวสารองค์การบริหารส่วนตำบลนาเคียน สามารถดำเนินการตามภารกิจของศูนย์ข้อมูลข่าวสาร เกิดผลสัมฤทธิ์อย่างเป็นรูปธรรม

**5. พื้นที่ดำเนินการ**

องค์การบริหารส่วนตำบลนาเคียน อำเภอเมืองนครศรีธรรมราช จังหวัดนครศรีธรรมราช

**6. วิธีดำเนินการ**

จัดทำปรับปรุงศูนย์ข้อมูลข่าวสาร ทะเบียน ทำเนียบ ข้อมูล ประชากรและข้อมูลอื่นๆ ที่สำคัญ ขององค์การบริหารส่วนตำบล รวมถึงปรับปรุงระบบการติดต่อสื่อสารให้ทันสมัยและเป็นปัจจุบันอยู่เสมอ เพื่อสนับสนุนการปฏิบัติหน้าที่ของเจ้าหน้าที่ผู้ปฏิบัติหน้าที่ของเจ้าหน้าที่ผู้ปฏิบัติงานประจำศูนย์ข้อมูลข่าวสาร ให้สามารถปฏิบัติหน้าที่ตามภารกิจในการอำนวยความสะดวกให้แก่ประชาชนอย่างเต็มประสิทธิภาพ

**7. ระยะเวลาดำเนินการ**

4 ปี (ปีงบประมาณ 2561 – 2564)

**8. งบประมาณ**

แผนงานบริหารทั่วไป งานบริหารทั่วไป งบดำเนินการ หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น รายการ โครงการปรับปรุงศูนย์ข้อมูลข่าวสาร อบต.นาเคียน เป็นเงิน 15,000.-บาท (หนึ่งหมื่นห้าพันบาทถ้วน)

**9. ผู้รับผิดชอบ**

สำนักปลัดองค์การบริหารส่วนตำบลนาเคียน

**10. ตัวชี้วัด/ผลลัพธ์**

ตัวชี้วัด

(1) แบบสอบถามความคิดเห็นของผู้ใช้บริการข้อมูลข่าวสาร

(2) สามารถบริการข้อมูลพื้นฐานของตำบลนาเคียนได้ตาม พรบ.ข้อมูลข่าวสารของราชการ พ.ศ. 2540

ผลลัพธ์

ประชาชนในพื้นที่ได้รับข้อมูลข่าวสารที่เป็นปัจจุบัน ทันสมัยและสะดวกในการมาติดต่อขอข้อมูลข่าวสาร และพึงพอใจในการดำเนินการของศูนย์ข้อมูลข่าวสาร

**ลำดับที่ 2**

34

**1. ชื่อโครงการ :** โครงการอบรมให้ความรู้เกี่ยวกับพระราชบัญญัติข้อมูลข่าวสารของราชการ

พ.ศ. 2540

**2.หลักการและเหตุผล/ที่มาของโครงการ**

ด้วยปัจจุบันพระราชบัญญัติข้อมูลข่าวสารของราชการ พ.ศ. ๒๕๔๐ เกี่ยวข้องกับการบริหารจัดการภาครัฐ ในการสร้างบรรทัดฐานในการปฏิบัติราชการให้เป็นไปตามหลักบริหารกิจการบ้านเมืองที่ดี โดยยึดถือระบบคุณธรรม ความเสมอภาคระหว่างบุคคล และหลักการได้รับการปฏิบัติตลอดจนหลักการคุ้มครองสิทธิอย่างเสมอภาคเท่าเทียมกัน การส่งเสริมและพัฒนาด้านความรู้ ความเข้าใจสาระสำคัญและแนวปฏิบัติราชการกฎหมายว่าด้วยข้อมูลข่าวสารของราชการ จึงเป็นเครื่องมือที่ช่วยสร้างความรู้ความเข้าใจบทบาทหน้าที่ในการปฏิบัติราชการ โดยยึดมั่นการปฏิบัติราชการตามหลักนิติธรรม และสร้างบรรทัดฐานในการปฏิบัติราชการในการปฏิบัติราชการตามระบบการบริหารจัดการภาครัฐที่ดีของข้าราชการ ลูกจ้างประจำ และพนักงานจ้าง ขององค์การบริหารส่วนตำบลนาเคียน ให้สามารถปฏิบัติหน้าที่ราชการตามกฎหมายได้อย่างถูกต้อง

**3.วัตถุประสงค์**

(๑) เพื่อให้ข้าราชการ ลูกจ้างประจำ พนักงานจ้าง มีความรู้ความเข้าใจเกี่ยวกับกฎหมายว่าด้วยข้อมูลข่าวสารของทางราชการ

(๒) เพื่อให้ข้าราชการข้าราชการ ลูกจ้างประจำ พนักงานจ้าง สามารถปฏิบัติงานในหน้าที่ตามหลักกฎหมายว่าด้วยข้อมูลข่าวสารของราชการได้อย่างถูกต้อง

(๓) เพื่อสร้างบรรทัดฐานในการปฏิบัติราชการตามระบบการบริหารจัดการภาครัฐที่ดี

**4. เป้าหมาย/ผลผลิต**

ข้าราชการ ลูกจ้างประจำและพนักงานจ้าง ในสังกัดองค์การบริหารส่วนตำบลนาเคียน ประมาณจำนวน 30 คน

**5. พื้นที่ดำเนินการ**

องค์การบริหารส่วนตำบลนาเคียน

**6.วิธีดำเนินการ**

(1) กำหนดการฝึกอบรม/ขออนุมัติดำเนินการฝึกอบรมจากผู้บริหาร

(2) กำหนดคุณสมบัติ/ประชาสัมพันธ์โครงการฯ

(3) ประสานหน่วยงานที่เกี่ยวข้องขอสนับสนุนวิทยากรในการฝึกอบรม

(4) จัดเตรียมสถานที่ อุปกรณ์ที่ใช้ในการฝึกอบรม

(5) ปฏิบัติตามโครงการและรายงานผลการดำเนินโครงการให้ผู้บริหารทราบ

**7.ระยะเวลาดำเนินการ**

4 ปี (ประจำปีงบประมาณ พ.ศ. 2561 – 2564)

**8. งบประมาณดำเนินการ**

เป็นเงินจำนวน 30,000.-บาท

**9. ผู้รับผิดชอบ**

35

งานกฎหมายและคดี สำนักปลัดองค์การบริหารส่วนตำบลนาเคียน

**10. ตัวชี้วัด/ผลลัพธ์**

(๑) ผู้เข้ารับการฝึกอบรม มีความรู้ ความเข้าใจ เกี่ยวกับกฎหมายว่าด้วยข้อมูลข่าวสารของราชการ

(๒) ผู้เข้ารับการฝึกอบรมปฏิบัติหน้าที่ตามกฎหมายว่าด้วยข้อมูลข่าวสารของราชการได้อย่างถูกต้อง

(๓) ผู้เข้ารับการฝึกอบรมจัดตั้งศูนย์ข้อมูลข่าวสารของหน่วยงานของตนอย่างถูกต้อง

**3.2 การรับฟังความคิดเห็นการรับและตอบสนองเรื่องร้องเรียนร้องทุกข์ของประชาชน**

**ลำดับที่ 3**

**1. ชื่อโครงการ :** โครงการสร้างความปรองดอง สมานฉันท์ ของประชาชนในตำบลนาเคียน

**2. หลักการและเหตุผล**

ตามที่กรมส่งเสริมการปกครองท้องถิ่น ได้แจ้งแนวทางปฏิบัติในการแก้ไขปัญหาความสำคัญเร่งด่วนตามนโยบาย/แนวทางการขับเคลื่อนภารกิจของคณะรักษาความสงบแห่งชาติ (คสช.) สำหรับองค์กรปกครองส่วนท้องถิ่น ซึ่งแนวทางปฏิบัติที่สำคัญประการหนึ่ง คือ ให้ทุกจังหวัดจัดตั้งศูนย์ปรองดองสมานฉันท์ เพื่อการปฏิรูป เพื่อให้ประชาชนทุกหมู่เหล่ารักษาความสามัคคี ตามหนังสือกรมส่งเสริมการปกครองท้องถิ่น ด่วนที่สุด ที่ มท 0808.2/ว889 ลงวันที่ 1 มิถุนายน 2557 และจังหวัดนครศรีธรรมราช ได้มีหนังสือ ด่วนที่สุด ที่ นศ 0023.1/ว 1891 ลงวันที่ 10 มิถุนายน 2557 แจ้งให้องค์กรปกครองท้องถิ่นจัดตั้ง ศูนย์ปรองดองสมานฉันท์ระดับท้องถิ่น และพิจารณาจัดโครงการ/กิจกรรม เพื่อสร้างความสามัคคีปรองดอง สมานฉันท์ ของประชาชนในพื้นที่ตำบลนาเคียน องค์การบริหารส่วนตำบลนาเคียน จึงได้จัดทำโครงการนี้ขึ้น

**3.วัตถุประสงค์**

(1) เพื่อรับฟังความคิดเห็นของประชาชนทุกกลุ่ม ทุกฝ่าย เพื่อสร้างความเข้าใจ ขจัดความขัดแย้งในพื้นที่ เพื่อให้เกิดการปรองดองสมานฉันท์ สร้างความรู้รักสามัคคีของประชาชนในพื้นที่อย่างยั่งยืน

(2) เพื่อสร้างความรู้ ความเข้าใจเกี่ยวกับนโยบายการบริหารราชการแผ่นดินและเป็นศูนย์กลางในการรับฟังความคิดเห็นของประชาชนที่มีต่อรัฐ

(3) เพื่อให้ทุกฝ่ายได้มีส่วนร่วมในการแสดงออกในด้านความคิดเห็นที่เป็นประโยชน์ต่อชุมชน

**4. เป้าหมาย/ผลผลิต**

ผู้นำศาสนา อิหม่าม บิหลั่น คอเต็บ ประจำมัสยิดทุกมัสยิด , คณะผู้บริหารองค์การบริหารส่วนตำบลนาเคียน , สมาชิกสภาองค์การบริหารส่วนตำบลนาเคียน , กำนันตำบลนาเคียน , สารวัตรกำนัน , ผู้ใหญ่บ้าน , ผู้ช่วยผู้ใหญ่บ้าน , ผู้แทนส่วนราชการในเขตพื้นที่ , พนักงานองค์การบริหารส่วนตำบลนาเคียนและประชาชนทั่วไปรวมประมาณ 300 คน

**5. พื้นที่ดำเนินการ**

องค์การบริหารส่วนตำบลนาเคียน

**6. วิธีการดำเนินการ**

36

(1) จัดทำรายละเอียดโครงการและกิจกรรม การจัดเวทีสานเสวนา โครงการสร้างความปรองดอง สมานฉันท์ ของประชาชนในตำบลนาเคียน อำเภอเมืองนครศรีธรรมราช จังหวัดนครศรีธรรมราช

(2) ประสานงานในส่วนที่เกี่ยวข้อง เช่น ผู้เข้าร่วมโครงการ วิทยากร เป็นต้น

(3) ดำเนินการตามโครงการ

**7. ระยะเวลาดำเนินการ**

4 ปี (ประจำปีงบประมาณ พ.ศ. 2561 – 2564)

**8. งบประมาณดำเนินการ**

เป็นเงินจำนวน 35,000.-บาท

**9.ผู้รับผิดชอบ**

งานกฎหมายและคดี สำนักปลัดองค์การบริหารส่วนตำบลนาเคียน

**10. ตัวชี้วัด/ผลลัพธ์**

(1) ผู้เข้าร่วมโครงการในพื้นที่เกิดความรู้ ความเข้าใจ ในระบอบประชาธิปไตย อันมีพระมหากษัตริย์ทรงเป็นประมุข

(2) เกิดความปรองดอง สามัคคี ไม่มีความขัดแย้งในพื้นที่

(3) ประชาชนทุกกลุ่ม ทุกฝ่ายได้รับความรู้ ได้รับข่าวสารที่ถูกต้อง เข้าใจบทบาทหน้าที่ของพลเมืองที่ดี คำนึงถึงชาติ ศาสนา พระมหากษัตริย์

**ลำดับที่ 4**

**1. ชื่อกิจกรรม :** กิจกรรมการดำเนินงานศูนย์รับเรื่องร้องเรียนร้องทุกข์ขององค์การบริหารส่วนตำบล

นาเคียน

**2. หลักการและเหตุผล/ที่มาของกิจกรรม**

องค์การบริหารส่วนตำบลนาเคียน เป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่าง ๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็ว และลดขั้นตอนที่ไม่จำเป็นให้กับประชาชนในการขอรับบริการ

ดังนั้น เพื่ออำนวยสะดวกแก่ประชาชน องค์การบริหารส่วนตำบลนาเคียน จึงมีการจัดตั้งศูนย์รับเรื่องร้องเรียนร้องทุกข์ เพื่อรับเรื่องร้องเรียน/ร้องทุกข์ จากประชาชนที่ได้รับความเดือดร้อน

**3. วัตถุประสงค์**

3.1 เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องให้เป็นไปตามอำนาจหน้าที่ ต่อไป

3.2 เพื่ออำนวยความสะดวกแก่ประชาชนที่มาติดต่อราชการ ณ ที่ทำการองค์การบริหารส่วนตำบลนาเคียน

3.3 เพื่อเสริมสร้างความสัมพันธ์อันดีระหว่างองค์การบริหารส่วนตำบลนาเคียนและประชาชนในพื้นที่

**4. เป้าหมาย**

37

ให้บริการรับเรื่องร้องเรียน/ร้องทุกข์ จากประชาชนในพื้นที่ที่ได้รับความเดือดร้อน โดยการปฏิบัติราชการต้องสามารถให้บริการประชาชนได้ด้วยความรวดเร็ว มีประสิทธิภาพ ประชาชนผู้เข้ารับบริการเกิดความเชื่อมั่นในการปฏิบัติราชการขององค์การบริหารส่วนตำบลนาเคียน

**5. พื้นที่ดำเนินการ**

องค์การบริหารส่วนตำบลนาเคียน อำเภอเมืองฯ จังหวัดนครศรีธรรมราช

**6. วิธีดำเนินการ**

(1) จัดทำคำสั่งแต่งตั้งเจ้าหน้าที่ผู้รับผิดชอบรับเรื่องร้องเรียน/ร้องทุกข์

(2) เผยแพร่ประชาสัมพันธ์ให้ประชาชนทราบช่องทางในการรับเรื่องร้องเรียน/ร้องทุกข์

(3) นำเรื่องเสนอคณะผู้บริหารพิจารณาสั่งการเจ้าหน้าที่ที่เกี่ยวข้อง

(4) แจ้งผลการปฏิบัติงานให้ผู้ร้องทราบ

**7. ระยะเวลาดำเนินการ**

ให้บริการในวัน เวลาราชการ โดยผ่านช่องทาง ดังนี้

(1) ที่ทำการองค์การบริหารส่วนตำบลนาเคียน

(2) ทางโทรศัพท์ หมายเลข 075 – 355313 ต่อ 102

(3) ทางเว็บไซต์ของหน่วยงาน

(4) ทางไปรษณีย์

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดองค์การบริหารส่วนตำบลนาเคียน

**10. ตัวชี้วัด/ผลลัพธ์**

(1) มีสถิติจำนวนเรื่องร้องทุกข์/ร้องเรียน

(2) สามารถดำเนินการแก้ไขปรับปรุงตามเรื่องที่ประชาชนร้องเรียน/ร้องทุกข์

(3) แจ้งผลการดำเนินการให้ผู้ร้องเรียน/ร้องทุกข์ทราบ ภายใน 15 วัน

**3.3 การส่งเสริมให้ประชาชนมีส่วนรวมบริหารกิจการขององค์กรปกครองส่วนท้องถิ่น**

**ลำดับที่ 5**

**1. ชื่อมาตรการ :** มาตรการแต่งตั้งคณะกรรมการสนับสนุนการจัดทำแผนพัฒนาองค์การบริหารส่วน

ตำบลนาเคียน

**2. หลักการและเหตุผล**

ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 หมวด 1 องค์กรจัดทำแผนพัฒนา ข้อ 7 (2) และข้อ 9 กำหนดให้มีองค์กรและโครงสร้างขององค์กรจัดทำแผนพัฒนาขององค์กรปกครองส่วนท้องถิ่นในรูปของคณะกรรมการ

ดังนั้น เพื่อให้องค์การบริหารส่วนตำบลนาเคียน ในฐานะองค์กรปกครองส่วนท้องถิ่นรูปแบบองค์การบริหารส่วนตำบล มีองค์กรในการจัดทำแผนพัฒนาตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 องค์การบริหารส่วนตำบลนาเคียน โดยงานนโยบายและแผน จึงแต่งตั้งคณะกรรมการสนับสนุนการจัดทำแผนพัฒนาองค์การบริหารส่วนตำบลนาเคียน

**3. วัตถุประสงค์**

38

เพื่อส่งเสริมให้บุคลากรขององค์การบริหารส่วนตำบลนาเคียนและตัวแทนประชาชนจากทุกภาคส่วนได้มีส่วนรวมและแสดงความคิดเห็นในการจัดทำร่างแผนยุทธศาสตร์การพัฒนาองค์การบริหารส่วนตำบลนาเคียนและแผนพัฒนาสี่ปีขององค์การบริหารส่วนตำบลนาเคียน ให้สอดคล้องกับประเด็นหลักการ

พัฒนาที่ประชาคมและคณะกรรมการพัฒนาองค์การบริหารส่วนตำบลกำหนดด้วยความถูกต้อง โปร่งใสและสุจริต

**4. เป้าหมาย/ผลผลิต**

คณะกรรมการสนับสนุนการจัดทำแผนพัฒนาองค์การบริหารส่วนตำบล จำนวน 1 คณะ

**5. พื้นที่ดำเนินการ**

องค์การบริหารส่วนตำบลนาเคียน อำเภอเมืองฯ จังหวัดนครศรีธรรมราช

**6. วิธีดำเนินการ**

- จัดประชุมคณะกรรมการชุมชน เพื่อคัดเลือกผู้แทนประชาคมองค์การบริหารส่วนตำบล

**7. ระยะเวลาดำเนินการ**

คณะกรรมการสนับสนุนการจัดทำแผนพัฒนาองค์การบริหารส่วนตำบลนาเคียน ที่จะครบวาระการดำรงตำแหน่ง 2 ปี ตามที่ระเบียบฯ กำหนด

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานนโยบายและแผน สำนักปลัดองค์การบริหารส่วนตำบลนาเคียน

**10. ตัวชี้วัด/ผลลัพธ์**

องค์การบริหารส่วนตำบลนาเคียน มีคณะกรรมการสนับสนุนการจัดทำแผนพัฒนาองค์การบริหารส่วนตำบลนาเคียน เพื่อเป็นองค์กรในการยกร่างหรือจัดทำร่างแผนยุทธศาสตร์การพัฒนาองค์การบริหารส่วนตำบลและร่างแผนพัฒนาสี่ปีขององค์การบริหารส่วนตำบล เพื่อใช้เป็นแผนพัฒนาในการพัฒนาองค์การบริหารส่วนตำบลนาเคียน ความต้องการของประชาคมและชุมชนในเขตตำบลนาเคียน ด้วยความถูกต้อง โปร่งใส สุจริตและต่อต้านการทุจริต

**ลำดับที่ 6**

**1. ชื่อมาตรการ :** มาตรการตรวจสอบโดยคณะกรรมการประเมินผลการปฏิบัติตามหลักเกณฑ์และ วิธีการบริหารกิจการบ้านเมืองที่ดีขององค์การบริหารส่วนตำบลนาเคียน

**2. หลักการและเหตุผล/ที่มาของโครงการ**

ด้วยกรมส่งเสริมการปกครองท้องถิ่นกำหนดให้องค์การบริหารส่วนตำบล ในฐานะองค์กรปกครองส่วนท้องถิ่นต้องดำเนินการประเมินผลการปฏิบัติราชการ ซึ่งเป็นกระบวนการวัดผลการบริหารและปฏิบัติราชการขององค์การบริหารส่วนตำบล ว่าสัมฤทธิ์ผลตามเป้าหมายหรือไม่ ตลอดจนเป็นการตรวจสอบการปฏิบัติราชการขององค์การบริหารส่วนตำบล เพื่อนำผลที่ได้จากการประเมินมาใช้ในการปรับปรุง แก้ไข ส่งเสริม พัฒนา ขยายหรือยุติการดำเนินภารกิจต่าง ๆ ขององค์การบริหารส่วนตำบล ต่อไป

ดังนั้น เพื่อให้การปฏิบัติราชการขององค์การบริหารส่วนตำบลนาเคียนมีการขับเคลื่อนอย่างเป็นรูปธรรม ซึ่งจะส่งเสริมให้องค์การบริหารส่วนตำบลมีมาตรฐานในการปฏิบัติราชการลดขั้นตอนการปฏิบัติงาน และการอำนวยความสะดวกและการตอบสนองความต้องการของประชาชน เพื่อประโยชน์สุขของประชาชนโดยวิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการตรวจสอบการประเมินผลการปฏิบัติงาน และการเปิดเผยข้อมูลข่าวสาร โดยให้เป็นไปตามหลักเกณฑ์และวิธีการที่กฎหมายกำหนด

39

**3. วัตถุประสงค์**

(1) เพื่อติดตามประเมินผลการปฏิบัติราชการได้อย่างถูกต้องตามมาตรฐานการปฏิบัติราชการ

(2) เพื่อให้เกิดกระบวนการมีส่วนร่วมของภาคประชาชนในการตรวจสอบการปฏิบัติราชการขององค์การบริหารส่วนตำบลนาเคียน และเป็นการเฝ้าระวังการทุจริตในการบริหารจัดการตามภารกิจขององค์การบริหารส่วนตำบลนาเคียน

(3) เพื่อดำเนินงานให้เป็นไปตามนโยบายของผู้บริหารองค์การบริหารส่วนตำบลนาเคียน

**4. เป้าหมาย/ผลผลิต**

คณะทำงานและเจ้าหน้าที่ผู้รับผิดชอบการประเมินผลการปฏิบัติราชการขององค์การบริหารส่วนตำบลนาเคียน

**5. พื้นที่ดำเนินการ**

องค์การบริหารส่วนตำบลนาเคียน อำเภอเมืองฯ จังหวัดนครศรีธรรมราช

**6. วิธีดำเนินการ**

(1) ประสานกับส่วนราชการและหน่วยงานที่เกี่ยวข้องเพื่อรวบรวมข้อมูล

(2) จัดทำคำสั่งคณะกรรมการ/คณะทำงานรวบรวมเอกสารเตรียมพร้อมเข้ารับการตรวจประเมิน

(3) ประชุมคณะกรรมการ/คณะทำงานและเจ้าหน้าที่ที่เกี่ยวข้องทุกส่วนราชการผู้รับผิดชอบการประเมิน

(4) จัดทำสรุปรายงานผลการประเมินฯ แล้วรายงานให้ผู้บริหารทราบ

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดองค์การบริหารส่วนตำบลนาเคียน องค์การบริหารส่วนตำบลนาเคียน

**10. ตัวชี้วัด/ผลลัพธ์**

ผลการประเมินผลฯ ขององค์การบริหารส่วนตำบลนาเคียน ดีขึ้นเมื่อเปรียบเทียบกับปีที่ผ่านมา

40

**ลำดับที่ 7**

**1. ชื่อโครงการ :** โครงการประชุมเชิงปฏิบัติการการจัดทำแผนพัฒนาหมู่บ้าน/ตำบล

ประจำปีงบประมาณ พ.ศ. 2561 – 2564

**2. หลักการและเหตุผล/ ที่มาของโครงการ**

องค์การบริหารส่วนตำบลมีหน้าที่ในการพัฒนาทั้งในด้านเศรษฐกิจ สังคมและวัฒนธรรม ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 6) พ.ศ. 2552 โดยใช้แผนพัฒนาขององค์การบริหารส่วนตำบลเป็นเครื่องมือนำไปสู่การปฏิบัติและเป็นกรอบในการจัดทำงบประมาณรายจ่ายประจำปี และงบประมาณรายจ่ายเพิ่มเติม โดยอาศัยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึง (ฉบับที่ 2) พ.ศ. 2559 ที่ผ่านมาแผนพัฒนาขององค์การบริหารส่วนตำบลเป็นการคิด การกำหนดนโยบายและสิ่งต่าง ๆ ที่จัดทำโดยองค์การบริหารส่วนตำบลเป็นส่วนใหญ่ ซึ่งอาจทำให้ไม่ตรงกับปัญหาความต้องการของประชาชนในแต่ละหมู่บ้านอย่างแท้จริง เพราะแต่ละหมู่บ้านอาจมีปัญหาความต้องการที่แตกต่างกัน

ดังนั้น เพื่อให้เกิดธรรมาภิบาลในการพัฒนาท้องถิ่น โดยกระบวนการมีส่วนร่วมของทุกภาคส่วนในสังคม หมู่บ้าน ชุมชน ให้มากที่สุด อีกทั้งเป็นการเสริมสร้างกระบวนการการเรียนรู้ในเรื่องของการจัดทำแผนพัฒนาขององค์การบริหารส่วนตำบล ที่สอดคล้องกับยุทธศาสตร์และแนวทางการพัฒนาขององค์การบริหารส่วนตำบล โดยแผนพัฒนาหมู่บ้านได้สนองตอบปัญหาความต้องการของประชาชนอย่างแท้จริง และยังเป็นการลดขั้นตอนกระบวนการและความซ้ำซ้อนในการจัดทำแผนพัฒนาขององค์การบริหารส่วนตำบลที่อาจเชิญคณะกรรมการ หน่วยงานที่เกี่ยวข้องในการจัดทำแผนพัฒนาขององค์การบริหารส่วนตำบลมาเข้าร่วมประชุมประชาคมท้องถิ่นในการจัดทำแผนหมู่บ้าน/ตำบล พร้อมกันทีเดียว และเพื่อให้เป็นไปตามที่กระทรวงมหาดไทยได้มีหนังสือ ด่วนที่สุด ที่ มท 0810.2/ว 0600 ลงวันที่ 29 มกราคม 2559 กำหนดแนวทางและหลักเกณฑ์การจัดทำและประสานแผนพัฒนาท้องถิ่นขององค์กรปกครองส่วนท้องถิ่น และหนังสือกระทรวงมหาดไทย ด่วนที่สุด ที่ มท 0810.3/ว 5797 ลงวันที่ 10 ตุลาคม 2559 ซักซ้อมแนวทางการจัดทำและประสานแผนพัฒนาท้องถิ่นสี่ปี (พ.ศ. 2561-2564) ขององค์กรปกครองส่วนท้องถิ่น ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 องค์การบริหารส่วนตำบลนาเคียนจึงได้จัดทำโครงการประชุมสัมมนาเชิงปฏิบัติการการจัดทำแผนพัฒนาหมู่บ้าน/ตำบล ประจำปีงบประมาณ พ.ศ. 2561 ขึ้น

**3. วัตถุประสงค์**

(1) เพื่อส่งเสริม สนับสนุนให้ประชาชนในหมู่บ้าน/ตำบลได้มีส่วนร่วมและเรียนรู้ขั้นตอนกระบวนการจัดทำแผนพัฒนาหมู่บ้าน/ตำบล

(2) เพื่อให้แผนพัฒนาหมู่บ้าน/ตำบลมีประสิทธิภาพและสามารถแก้ไขปัญหาความต้องการของหมู่บ้าน/ตำบล ได้อย่างแท้จริง

(3) เพื่อให้องค์การบริหารส่วนตำบลนำแผนพัฒนาหมู่บ้าน/ตำบลที่สอดคล้องเชื่อมโยงกับยุทธศาสตร์และแนวทางการพัฒนาขององค์การบริหารส่วนตำบลนำไปสู่การจัดทำแผนพัฒนาท้องถิ่นที่มีประสิทธิภาพ และใช้เป็นกรอบในการบริหารงานขององค์การบริหารส่วนตำบลภายใต้การบริหารงานโดยใช้หลักธรรมาภิบาล

(4) เพื่อสร้างกระบวนการมีส่วนร่วมของภาคประชาชนให้เข้มแข็งและการจัดทำแผนพัฒนาท้องถิ่นมีประสิทธิภาพ

41

**4. เป้าหมาย/ผลผลิต**

(1) จัดประชุมสัมมนาเชิงปฏิบัติการการจัดทำแผนพัฒนาหมู่บ้าน (ประชาคมหมู่บ้าน) จำนวน 9 หมู่บ้าน

(2) จัดประชุมสัมมนาเชิงปฏิบัติการการจัดทำแผนพัฒนาตำบล (ประชาคมตำบล) จำนวน 1 ครั้ง

**5. พื้นที่ดำเนินการ**

ทุกหมู่บ้านในตำบลนาเคียน อำเภอเมืองฯ จังหวัดนครศรีธรรมราช

**6. วิธีดำเนินการ**

(1) เขียนโครงการเพื่อขอรับการอนุมัติ

(2) ประชุมคณะทำงานซักซ้อมเตรียมการและวางแผนกำหนดการจัดประชุมสัมมนาเชิงปฏิบัติการการจัดทำแผนพัฒนาหมู่บ้าน/ตำบล

(3) ดำเนินการสำรวจและรวบรวมข้อมูลพื้นฐานของหมู่บ้าน วิเคราะห์และประมวลผลจัดเก็บข้อมูลไว้อย่างเป็นระบบ

(4) ประชาสัมพันธ์แผนกำหนดการจัดประชุมสัมมนาเชิงปฏิบัติการการจัดทำแผนพัฒนาหมู่บ้าน และประชาคมท้องถิ่น (ประชาคมตำบล)

(5) จัดประชุมตามแผนกำหนดการที่ประชาสัมพันธ์ไว้

(6) รวมรวมแผนงาน/โครงการจัดทำเป็นรูปเล่มเป็นแผนพัฒนาหมู่บ้าน/ตำบล

(7) นำโครงการในแผนพัฒนาหมู่บ้าน/ตำบล ที่จะต้องขอรับการสนับสนุนจากองค์กรปกครองส่วนท้องถิ่นบางส่วน หรือโครงการที่เกินศักยภาพของหมู่บ้าน/ตำบล เข้าสู่กระบวนการจัดทำแผนพัฒนาท้องถิ่น 4 ปี ขององค์การบริหารส่วนตำบล

**7. ระยะเวลาและพื้นที่ดำเนินการ (มกราคม – กันยายน ของทุกปี)**

|  |  |  |  |  |
| --- | --- | --- | --- | --- |
| วัน เดือน ปี | เวลา | ชื่อหมู่บ้าน/ชุมชน | สถานที่ประชุม | หมายเหตุ |
|  | 08.30-16.30 | บ้านนาเคียนใต้ | มัสยิดซอลาฮุดดีน |  |
|  | 08.30-16.30 | บ้านใหม่ | มัสยิดศรีอรุณอิสลาม |  |
|  | 08.30-16.30 | บ้าน | ศาลาเอนกประสงค์ประจำหมู่บ้าน หมู่ที่ 2 |  |
|  | 08.30-16.30 | บ้านปากสระ | มัสยิดการาหมาด |  |
|  | 08.30-16.30 | บ้านทวดเหนือ | วัดบัว (โคกสะท้อน) |  |
|  | 08.30-16.30 | บ้านทุ่งโหนด | โรงเรียนบ้านคลองดิน |  |
|  | 08.30-16.30 | บ้านคลองดิน | โรงเรียนอัลมูวาห์ฮิดีน |  |
|  | 08.30-16.30 | บ้านนาเคียนเหนือ | มัสยิดดาริสลาม |  |
|  | 08.30-16.30 | บ้านโคกมุด | ศาลาที่ทำการผู้ใหญ่บ้าน หมู่ที่ 8 |  |
|  | 08.30-16.30 | ตำบลนาเคียน | ห้องประชุม อบต.นาเคียน |  |

**8. งบประมาณดำเนินการ**

42

จ่ายจากเงินงบประมาณตามข้อบัญญัติงบประมาณรายจ่าย ประจำปีงบประมาณ พงศ. 2561 แผนงานบริหารงานทั่วไป งานวางแผนสถิติและวิชาการ งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ รายการโครงการประชุมสัมมนาเชิงปฏิบัติการการจัดทำแผนพัฒนาหมู่บ้าน/ตำบล ประจำปีงบประมาณ พ.ศ. 256.... ตั้งไว้ 50,000.- บาท รายละเอียดค่าใช้จ่ายตามเอกสารแนบท้าย โดยอาศัยระเบียบกระทรวงมหาดไทยว่าด้วยค่าใช้จ่ายในการฝึกอบรมและการเข้ารับการฝึกอบรมของเจ้าหน้าที่ท้องถิ่น พ.ศ. 2557 ข้อ 12

**9. ผู้รับผิดชอบโครงการ**

สำนักปลัดองค์การบริหารส่วนตำบลนาเคียน

**10. ตัวชี้วัด/ผลลัพธ์**

(1) ประชาชนมีความรู้และเข้าร่วมสู่กระบวนการจัดทำแผนของหมู่บ้าน/ตำบล

(2) ทุกหมู่บ้านมีแผนพัฒนาที่มีประสิทธิภาพและสนองตอบปัญหาความต้องการของหมู่บ้านอย่างแท้จริง

(3) องค์การบริหารส่วนตำบลมีแผนพัฒนาท้องถิ่น 4 ปี ที่เป็นไปตามความต้องการของประชาชน สอดคล้องกับเป้าหมายและยุทธศาสตร์ที่กำหนดไว้ และใช้เป็นกรอบในการจัดทำงบประมาณรายจ่ายได้อย่างมีประสิทธิภาพ เป็นไปตามระเบียบและหนังสือสั่งการฯ

(4) ผู้เข้าร่วมโครงการไม่น้อยกว่าร้อยละ 60

**มิติที่ 4 การเสริมสร้างและปรับปรุงกลไกในการตรวจสอบการปฏิบัติราชการของ**

**องค์กรปกครองส่วนท้องถิ่น**

4.1 มีการจัดวางระบบและรายงานการควบคุมภายในตามที่คณะกรรมการตรวจเงินแผ่นดินกำหนด

**ลำดับที่ 1**

**1. ชื่อกิจกรรม :** กิจกรรมจัดทำรายงานการควบคุมภายในและการติดตามประเมินผลการควบคุมภายใน

**2. หลักการและเหตุผล/ที่มาของโครงการ**

ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. 2544 กำหนดให้หน่วยรับตรวจติดตามประเมินผลการควบคุมภายในที่ได้กำหนดไว้ รายงานต่อผู้กำกับดูแลและคณะกรรมการตรวจเงินแผ่นดิน อย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณ

ดังนั้น เพื่อให้การปฏิบัติถูกต้องและเป็นไปตามที่ระเบียบฯ กำหนดองค์การบริหารส่วนตำบลนาเคียน จึงได้มีการจัดทำและรายงานการควบคุมภายในตามที่คณะกรรมการตรวจเงินแผ่นดินกำหนดเป็นประจำทุกปี

**3. วัตถุประสงค์**

(1) เพื่อติดตามและประเมินผลการควบคุมภายใน ระดับองค์กรขององค์การบริหารส่วนตำบลนาเคียน

(2) เพื่อสรุปรายงานผลการประเมินผลการควบคุมภายในให้นายกองค์การบริหารส่วนตำบลนาเคียนตามแบบที่ระเบียบฯ กำหนด

43

(3) เพื่อรายงานผลการติดตามและประเมินผลการควบคุมภายในต่อผู้กำกับดูแลและคณะกรรมการตรวจเงินแผ่นดินตามระเบียบฯ กำหนด

**4. เป้าหมาย/ผลผลิต**

ส่วนราชการในสังกัดองค์การบริหารส่วนตำบลนาเคียน

**5. พื้นที่ดำเนินการ**

ส่วนราชการในสังกัดองค์การบริหารส่วนตำบลนาเคียน

**6. วิธีดำเนินการ**

(1) แต่งตั้งคณะกรรมการติดตามและประเมินผลการควบคุมภายใน ระดับองค์กร

(2) แต่งตั้งคณะกรรมการติดตามและประเมินผลการควบคุมภายใน ระดับหน่วยงานย่อย

(3) ผู้บริหารมีหนังสือแจ้งให้ทุกส่วนราชการติดตามและประเมินผลการควบคุมภายใน

(4) คณะกรรมการติดตามและประเมินผลการควบคุมภายใน ระดับหน่วยงานย่อย ดำเนินการประเมินองค์ประกอบ ตามแบบที่กำหนด

(5) คณะกรรมการติดตามและประเมินผลการควบคุมภายในระดับองค์กร ดำเนินการรวบรวม เพื่อจัดทำรายงานการควบคุมภายใน ตามระเบียบฯ และนำเสนอผู้บริหาร พร้อมจัดส่งรายงานให้ผู้กำกับดูแลและคณะกรรมการตรวจเงินแผ่นดิน

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกส่วนราชการในสังกัดองค์การบริหารส่วนตำบลนาเคียน

**10. ตัวชี้วัด/ผลลัพธ์**

(1) บุคลากรมีความรู้ความเข้าใจในการปฏิบัติงานเพื่อให้เกิดประสิทธิภาพสูงสุด

(2) ลดข้อผิดพลาด ป้องกันและลดความเสี่ยงต่อการปฏิบัติงาน

(3) เกิดประโยชน์สูงสุดต่อองค์กรและประชาชนโดยร่วม

**4.2 การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการตามช่องทางที่ สามารถดำเนินการได้**

**ลำดับที่ 2**

**1. ชื่อกิจกรรม :** กิจกรรมการรายงานผลการใช้จ่ายเงินให้ประชาชนได้รับทราบ

**2. หลักการและเหตุผล/ที่มาของโครงการ**

การปฏิบัติงานด้านการคลังเป็นการทำงานที่ต้องอาศัยระเบียบกฎหมาย หนังสือสั่งการ ตลอดจนมติคณะรัฐมนตรี วิธีการทำงานต้องอยู่ในภายใต้ระเบียบ กฎหมายของทางราชการ ตลอดจนต้องมีการบริการที่รวดเร็ว ถูกต้อง ประชาชนหรือผู้บริการเกิดความพึงพอใจสร้างความสะดวกให้แก่ประชาชนมากที่สุดถูกต้องทั้งระเบียบกฎหมาย มีความโปร่งใสไม่มีการทุจริตคอร์รัปชั่น มีการทำงานที่สามารถตรวจสอบได้

**3. วัตถุประสงค์**

44

(1) เพื่อให้การใช้จ่ายเงินขององค์การบริหารส่วนตำบลนาเคียนมีความโปร่งใสสามารถตรวจสอบได้

(2) การใช้งบประมาณอย่างคุ้มค่าและเปิดโอกาสให้ประชาชนสามารถซักถามและตรวจสอบได้

(3) การปฏิบัติงานด้านการเงินถูกต้องตามระเบียบที่เกี่ยวข้อง

**4. เป้าหมาย/ผลผลิต**

ประชาชนในตำบลนาเคียน

**5. พื้นที่ดำเนินการ**

องค์การบริหารส่วนตำบลนาเคียน อำเภอเมืองฯ จังหวัดนครศรีธรรมราช

**6. วิธีดำเนินการ**

จัดทำงบแสดงฐานะการเงินและงบอื่น ๆ ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม โดยเปิดเผยเพื่อให้ประชาชนทราบ ณ ที่ทำการองค์การบริหารส่วนตำบลนาเคียน ภายในเก้าสิบวันนับแต่วันสิ้นปี และจัดทำรายงานแสดงผลการดำเนินงานตามที่กรมส่งเสริมการปกครองท้องถิ่นกำหนด เพื่อนำเสนอผู้บริหารท้องถิ่น

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองคลัง องค์การบริหารส่วนตำบลนาเคียน

**10. ตัวชี้วัด/ผลลัพธ์**

(1) มีการพัฒนาการบริหารด้านการเงินการคลังและงบประมาณอย่างมีประสิทธิภาพ

(2) มีการเบิกจ่ายถูกต้อง รวดเร็ว เกิดความประหยัด

(3) มีการเสริมสร้างการมีส่วนร่วมของประชาชนในพื้นที่หรือผู้รับบริการ

**4.3 การส่งเสริมบทบาทการตรวจสอบของสภาท้องถิ่น**

**ลำดับที่ 3**

**1. ชื่อโครงการ :** โครงการเพิ่มศักยภาพสมาชิกสภาและคณะผู้บริหาร องค์การบริหารส่วนตำบล

นาเคียน ประจำปีงบประมาณ พ.ศ. 2561- 2564

2. หลักการและเหตุผล

การจัดทำโครงการเพิ่มศักยภาพสมาชิกสภาและคณะผู้บริหาร ประจำปีงบประมาณ 2561 เพื่อพัฒนาองค์กรให้เจริญก้าวหน้า ซึ่งถ้ามีการพัฒนาทรัพยากรมนุษย์มากเท่าใด ก็จะทำให้องค์กรเจริญก้าวหน้ามากยิ่งขึ้นเท่านั้น ดังนั้น แนวทางหนึ่งที่จะช่วยให้การพัฒนาองค์กร ในด้านต่าง ๆ เป็นไปได้อย่างมีประสิทธิภาพนั้น ก็คือ การพัฒนาคุณภาพของสมาชิกสภาและผู้บริหาร เพื่อเพิ่มทักษะการปฏิบัติงาน ให้ได้รับความรู้ ความเข้าใจในงานที่ปฏิบัติ ภายใต้กรอบของระเบียบและข้อกฎหมายที่กำหนด

องค์การบริหารส่วนตำบลนาเคียน เป็นองค์กรหนึ่งที่ได้เล็งเห็นความสำคัญในเรื่องดังกล่าวเป็นอย่างยิ่ง จึงได้จัดทำโครงการเพิ่มศักยภาพสมาชิกสภาและคณะผู้บริหาร องค์การบริหารส่วนตำบลนาเคียน ประจำปีงบประมาณ 2561

45

**5. วัตถุประสงค์**

(1) เพื่อเพิ่มพูนทักษะความรู้ ประสบการณ์ ในการปฏิบัติงานให้กับสมาชิกสภาฯ และคณะผู้บริหาร

(2) เพื่อให้สมาชิกสภาฯ คณะผู้บริหาร ปฏิบัติงานได้ถูกต้องตรงตามระเบียบและข้อกฎหมายและเป็นไปในแนวทางเดียวกัน

(3) เพื่อให้สมาชิกสภาฯ คณะผู้บริหาร เปิดโลกทัศน์และวิสัยทัศน์ อันจะเป็นเครื่องมือที่ใช้ในการบริหารและปฏิบัติงานในองค์กร และได้แลกเปลี่ยนข้อคิดเห็นเกี่ยวกับปัญหาอุปสรรคต่าง ๆ ตลอดจนข้อเสนอแนะในการปฏิบัติงาน

(4) เพื่อให้สมาชิกสภาฯ และผู้บริหาร เกิดความรักความสามัคคีภายในหน่วยงาน

**6. เป้าหมาย**

ผู้เข้าร่วมโครงการ ประมาณ 27 คน ประกอบด้วย

(1) สมาชิกสภาองค์การบริหารส่วนตำบล จำนวน 18 คน

(2) ผู้บริหารท้องถิ่น จำนวน 4 คน

(3) หัวหน้าส่วนราชการและเจ้าหน้าที่ผู้เกี่ยวข้อง จำนวน 5 คน

**7. วิธีดำเนินการ**

(1) ประชุมสมาชิกสภาฯ คณะผู้บริหาร และเจ้าหน้าที่ที่เกี่ยวข้อง

(2) เสนอโครงการเพื่อพิจารณาและขออนุมัติโครงการ

(3) ประสานหน่วยงาน ส่วนราชการที่เกี่ยวข้อง

(4) ติดต่อประสานงานในเรื่องที่พัก อาหาร สถานที่และพาหนะเดินทาง

(5) ขออนุมัติเบิกเงินเพื่อการจัดซื้อจัดจ้าง

(6) ดำเนินงานตามโครงการ

(7) สรุปผล ติดตามและประเมินผล

**8. ระยะเวลาดำเนินการ**

4 ปี (ปีงบประมาณ 2561 – 2564)

**9. สถานที่ดำเนินการ**

ตามที่องค์การบริหารส่วนตำบลนาเคียนกำหนด

**10. งบประมาณ**

แผนงานบริหารงานทั่วไป งานบริหารทั่วไป หมวดค่าตอบแทนใช้สอยและวัสดุ ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น เพื่อเป็นค่าใช้จ่ายในโครงการฯ ตั้งไว้ 50,000.-บาท สามารถถัวเฉลี่ยตามรายจ่ายจริง

**11. การประเมินผล (ตัวชี้วัด)**

(1) การสังเกต

46

(2) การสอบถาม

**12. ผลประโยชน์ที่คาดว่าจะได้รับ**

(1) สมาชิกสภาฯ คณะผู้บริหาร ได้รับความรู้ ความเข้าใจในการปฏิบัติงาน ภายใต้กรอบของระเบียบและข้อกฎหมายที่กำหนด และนำความรู้ที่ได้มาพัฒนาองค์กรและพื้นที่ชุมชน

(2) สามารถนำความรู้ที่ได้รับมาปรับเปลี่ยนวิสัยทัศน์ ทัศนคติ และมีความคิดสร้างสรรค์ในการทำงานเพื่อตอบสนองต่อความต้องการของประชาชนได้ดียิ่งขึ้น

(3) สามารถนำความรู้ที่ได้มาสร้างสัมพันธ์ภาพที่ดี เพื่อก่อให้เกิดการร่วมมือร่วมใจกันทำงานด้วย ความรัก ความสามัคคี เอื้ออาทรต่อกัน ช่วยเหลือซึ่งกันและกัน เพื่อความก้าวหน้าในหน้าที่ของตนเองและองค์กร

ชื่อโครงการ : โครงการอบรมให้ความรู้เกี่ยวกับการป้องกันและปราบปรามการทุจริต

ประจำปีงบประมาณ 2561 - 2564

**1.หลักการและเหตุผล**

การทุจริตคอร์รัปชั่นเป็นปัญหาที่สำคัญซึ่งจากการศึกษาพบว่าในประเทศไทยมีการทุจริตคอร์รัปชั่นมาโดยตลอดทั้งระดับประเทศและระดับท้องถิ่น ทั้งภาคราชการและภาคเอกชนซึ่งเข้ามาร่วมงานกับภาครัฐ อีกทั้งได้ทวีความรุนแรงยิ่งขึ้นส่งผลกระทบอย่างร้ายแรงต่อการเจริญเติบโตทางเศรษฐกิจ การพัฒนาสังคม ตลอดจนความมั่นคงของประเทศ เหตุผลสำคัญที่ทำให้ปัญหาการทุจริตในประเทศไทยยังไม่ได้ลดน้อยลง เนื่องจากคนไทยส่วนใหญ่ยังมีวัฒนธรรมและค่านิยมที่เป็นอุปสรรคในการป้องกันและปราบปรามการทุจริต เช่น ค่านิยมในการบริโภคความสะดวกสบาย ยกย่องคนที่มีฐานะดี และวัฒนธรรมระบบอุปถัมภ์ที่อยู่คู่กับสังคมไทยมาเป็นเวลานาน ประกอบกับปัญหาความล่าช้าและความโปร่งใสในการให้บริการของภาครัฐ รวมทั้งการละเลยการปฏิบัติตามกฎหมายและการบังคับใช้กฎหมายที่เคร่งครัดและมีประสิทธิภาพ ปัญหาเหล่านี้เป็นปัญหาที่เรื้อรังสะสมมานานและเป็นปัจจัยที่เอื้อต่อการทุจริต

องค์การบริหารส่วนตำบลนาเคียน ได้ตระหนักและให้ความสำคัญกับการป้องกันและปรามปรามการทุจริต จึงได้จัดทำโครงการอบรมให้ความรู้เกี่ยวกับการป้องกันและปราบปรามการทุจริต ประจำปีงบประมาณ 2559 โดยการเสริมสร้างธรรมาภิบาลและเสริมสร้างประสิทธิภาพการบริหารจัดการที่ดีภายในองค์กร เพื่อสร้างความเชื่อมั่นให้แก่ประชาชนและสร้างภาพลักษณ์ “ข้าราชการท้องถิ่นไทยใสสะอาด” ให้เห็นเป็นรูปธรรม ทั้งนี้ โครงการดังกล่าว ยังสอดคล้องกับยุทธศาสตร์การพัฒนาองค์การบริหารส่วนตำบลนาเคียน ยุทธศาสตร์ที่ 5 การพัฒนาการสร้างชุมชนเข้มแข็งและเป็นสุข

**2.วัตถุประสงค์**

(๑)  เพื่อให้ผู้เข้ารับการอบรมมีความรู้ความเข้าใจที่ถูกต้องชัดเจนเกี่ยวกับการป้องกันและปราบปรามการทุจริตและเสริมสร้างความรู้ ความเข้าใจในการยื่นบัญชีแสดงรายการทรัพย์สินและหนี้สินของผู้บริหารท้องถิ่นและสมาชิกสภาท้องถิ่นและการบริหารจัดการบ้านเมืองที่ดี  
   (๒)  เพื่อเสริมสร้างให้เจ้าหน้าที่ขององค์การบริหารส่วนตำบลนาเคียน มีจิตสำนึก ค่านิยม มุ่งสู่การเป็นข้าราชการท้องถิ่นไทยใสสะอาด   
   (๓)  เพื่อประสานความร่วมมือหน่วยงานภายในและภายนอกองค์กรในการป้องกันและปราบปรามการทุจริต

**3.กลุ่มเป้าหมาย/ร่วมตามโครงการ**

47

(๑) คณะผู้บริหาร , สมาชิกสภาองค์การบริหารส่วนตำบลนาเคียน

(๒) ข้าราชการและเจ้าหน้าที่สังกัดองค์การบริหารส่วนตำบลนาเคียน

**4. วัน เวลา และสถานที่**

จัดอบรมวันที่ 27 เมษายน 2559 เวลา 13.00 นาฬิกา ถึง 17.00 นาฬิกา ณ ห้องประชุมองค์การบริหารส่วนตำบลนาเคียน อำเภอเมืองฯ จังหวัดนครศรีธรรมราช

**5. หน่วยงานผู้รับผิดชอบ**

งานกฎหมายและคดี สำนักงานปลัดองค์การบริหารส่วนตำบลนาเคียน เป็นผู้จัดเตรียมเอกสารตำรา สถานที่อบรม เชิญวิทยากรจากสำนักงานป้องกันและปราบปรามการทุจริตประจำจังหวัดนครศรีธรรมราช

**6. งบประมาณ**

งบประมาณรายจ่ายประจำปี พ.ศ. 2559 แผนงานบริหารทั่วไป หมวดค่าใช้สอย ค่าใช้จ่ายโครงการอบรมให้ความรู้เกี่ยวกับการป้องกันและปราบปรามการทุจริต ประจำปีงบประมาณ 2559 งบประมาณตั้งไว้ 10,000 บาท (หนึ่งหมื่นบาทถ้วน)

**7. ประโยชน์ที่จะได้รับ**

คณะผู้บริหาร สมาชิกสภาองค์การบริหารส่วนตำบลนาเคียน ข้าราชการและเจ้าหน้าที่ในสังกัดองค์การบริหารส่วนตำบลนาเคียน มีความรู้ความเข้าใจที่ถูกต้องชัดเจนเกี่ยวกับกฎหมาย กฎเกณฑ์และแนวทางปฏิบัติต่างๆ เกี่ยวกับการป้องกันและปราบปรามการทุจริต

**4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต**

**ลำดับที่ 5**

**1. ชื่อมาตรการ :** มาตรการเฝ้าระวังการคอร์รัปชั่นโดยภาคประชาชน

**2. หลักการและเหตุผล/ที่มาของโครงการ**

คอรัปชั่น หมายถึง การใช้ตำแหน่งหน้าที่สาธารณะเพื่อแสวงหาผลประโยชน์ส่วนตัวหรือผลประโยชน์ของพวกพ้องโดยมิชอบด้วยกฎหมายและศีลธรรม เจ้าหน้าที่ของรัฐมีหน้าที่รักษาผลประโยชน์ของส่วนรวม หากใช้ตำแหน่งหน้าที่ที่ได้รับมอบหมายกระทำการเพื่อผลประโยชน์ส่วนตัวหรือพวกพ้อง ก็ถือว่ามีการกระทำคอร์รัปชั่นการป้องกันและปราบปรามการทุจริตและประพฤติมิชอบในวงราชการ

พระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 และสอดคล้องกับเกณฑ์คุณภาพการบริหารจัดการภาครัฐ (PMQA) มุ่งเน้นการพัฒนาคุณภาพและธรรมาภิบาลของหน่วยงานภาครัฐ ทั้งนี้ เพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความเชื่อมั่นในการบริหารราชการขององค์การบริหารส่วนตำบลนาเคียน

**3. วัตถุประสงค์**

สนับสนุนให้ภาคประชาชนร่วมกันเฝ้าระวังการคอร์รับชั่นขององค์กรปกครองส่วนท้องถิ่น

**4. เป้าหมาย/ผลผลิต**

48

ประชาชนในตำบลนาเคียนหรือผู้มารับบริการขององค์การบริหารส่วนตำบลนาเคียน

**5. พื้นที่ดำเนินการ**

องค์การบริหารส่วนตำบลนาเคียน อำเภอเมืองฯ จังหวัดนครศรีธรรมราช

**6. วิธีการดำเนินการ**

(1) เชิญประชาชน ผู้นำชุมชนในแต่ละหมู่บ้านเพื่อสร้างความรู้ความเข้าใจในเรื่องการคอร์รัปชั่น

(2) เชิญประชาชน ผู้นำชุมชนเป็นคณะกรรมการเฝ้าระวังการคอร์รัปชั่นขององค์การบริหารส่วนตำบลนาเคียน

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดองค์การบริหารส่วนตำบลนาเคียน

**10. ตัวชี้วัด/ผลลัพธ์**

(1) ประชาชน ผู้นำชุมชน มีความรู้ความเข้าใจเรื่องการคอรัปชั่น

(2) ประชาชน ผู้นำชุมชน ได้มีส่วนร่วมในการเฝ้าระวังการคอรัปชั่นในระดับองค์การบริหารส่วนตำบล

---------------------------------------------------------------------